Evijärven lukion valintaopas

**Evijärven lukion uuden opetussuunnitelman mukaiset kaikkien kurssien kurssikuvaukset.**

ÄIDINKIELI JA KIRJALLISUUS

## Pakolliset kurssit

### Kurssi 1. Tekstit ja vuorovaikutus (ÄI1)

Opiskelijan käsitys monimuotoisista teksteistä ja vuorovaikutuksesta syvenee. Hänen monilukutaitonsa sekä kykynsä toimia vuorovaikutustilanteissa tavoitteellisesti ja tarkoituksenmukaisesti lisääntyvät. Hän harjaantuu tarkkailemaan ja kehittämään omia taitojaan kuuntelijana, puhujana, lukijana ja kirjoittajana erilaisissa ympäristöissä.

### Kurssi 2. Kieli, kulttuuri ja identiteetti (ÄI2)

Opiskelijan käsitys kielen ja muiden ilmaisutapojen merkityksiä rakentavasta luonteesta, kielen vaihtelusta, kulttuurin merkityksestä ja vuorovaikutuksesta monipuolistuu. Opiskelija saa yleiskuvan siitä, mikä merkitys kielellä ja kulttuurilla on yksilön identiteetille ja yhteiskunnalle.

### Kurssi 3. Kirjallisuuden keinoja ja tulkintaa (ÄI3)

Opiskelijan käsitys kaunokirjallisuudesta, kielen taiteellisesta tehtävästä ja sen kulttuurisesta merkityksestä syvenee. Opiskelija harjaantuu tulkitsemaan kaunokirjallisia tekstejä ja nauttimaan kaunokirjallisuudesta sen eri muodoissaan.

### Kurssi 4. Tekstit ja vaikuttaminen (ÄI4)

Opiskelija oppii tarkastelemaan monimuotoisia tekstejä ja niiden ilmaisutapoja sekä vuorovaikutusta erityisesti vaikuttamisen ja osallisuuden näkökulmista. Hän perehtyy vaikuttamisen ja argumentoinnin keinoihin sekä syventää niihin liittyviä tietoja ja taitoja.

### Kurssi 5. Teksti ja konteksti (ÄI5)

Opiskelija oppii tarkastelemaan tekstejä ja niiden konteksteja. Opiskelija harjaantuu erittelemään, tulkitsemaan ja tuottamaan erityylisiä ja -lajisia tekstejä.

### Kurssi 6. Nykykulttuuri ja kertomukset (ÄI6)

Opiskelija oppii tarkastelemaan nykykulttuurin ilmiöitä erityisesti kertomusten ja kertomuksellisuuden näkökulmasta. Opiskelijan käsitys suomalaisesta nykykulttuurista ja sen moninaisuudesta syvenee. Opiskelija syventää tietojaan vuorovaikutusetiikasta.

## Valtakunnalliset syventävät kurssit

### Kurssi 7. Puhe- ja vuorovaikutustaitojen syventäminen (ÄI7)

Opiskelija syventää ja monipuolistaa puhe- ja vuorovaikutustaitojaan ja niihin liittyviä tietojaan sekä kehittää kykyään ennakoida, mukauttaa ja arvioida viestintäänsä erilaisissa vuorovaikutustilanteissa. Opiskelija oppii arvioimaan puhe- ja vuorovaikutustaitojen merkitystä ihmissuhteissa, opiskelussa ja työelämässä. Opiskelijalle voidaan tarjota mahdollisuus osallistua toisen asteen puheviestintätaitojen päättökokeeseen eli Puhvi-kokeeseen.

### Kurssi 8. Kirjoittamistaitojen syventäminen (ÄI8)

Opiskelija syventää taitojaan tuottaa erilaisia tekstejä, erityisesti asiatyylisiä laajoja aineistopohjaisia tekstejä. Opiskelija perehtyy ajankohtaisiin kulttuurin, median ja yhteiskunnallisen keskustelun aiheisiin.

### Kurssi 9. Lukutaitojen syventäminen (ÄI9)

Opiskelija syventää ja monipuolistaa taitojaan eritellä, tulkita, tuottaa ja arvioida erilaisia tekstejä. Hänen kriittinen ja kulttuurinen lukutaitonsa syvenee. Opiskelija harjaantuu tuottamaan tekstien tulkintoja sekä puhuen että kirjoittaen.

## Koulukohtaiset soveltavat kurssit

### Kurssi 10. Viimeiset kertaukset ennen ylioppilaskoetta (ÄI10)

Lisäharjoitusta ylioppilaskoetta varten. Kielenhuollon kertausta sekä omien tekstien tuottamista erilaisia aineistoja hyödyntäen. Kurssi arvioidaan suoritusmerkinnällä.

### Kurssi 11. Mediakurssi (ÄI11)

Vahvistetaan kirjoittamisen taitoja. Syvennetään sekä painetun että sähköisen median tekstilajien tuntemusta. Etsitään omille teksteille julkaisukanavia (esim. paikallislehdet, oma tai kurssin yhteinen blogi). Vieraillaan lehden toimituksessa, ja toimittaja vierailee kurssilla. Kurssi arvioidaan suoritusmerkinnällä.

# RUOTSIN KIELI, B1-kieli

## Pakolliset kurssit

### Kurssi 1. Minun ruotsini (RUB1)

Kurssilla kartoitetaan opiskelijan ruotsin kielen taidon eri osa-alueiden osaamista ja kehittämisen kohteita sekä analysoidaan ja arvioidaan omia kielenopiskelutaitoja. Asetetaan tavoitteita omalle oppimiselle ja etsitään keinoja oman ja yhteisen osaamisen kehittämiseksi. Pohditaan ruotsin kielen merkitystä omassa elämässä nyt ja tulevaisuudessa. Syvennetään vapaamuotoisia ja tuttavallisia matkailuun ja arkeen liittyviä vuorovaikutustaitoja. Käsiteltävät aihepiirit liittyvät nuorten omiin kiinnostuksen kohteisiin sekä tarpeisiin käyttää kieltä erityisesti suullisissa viestintätilanteissa.

### Kurssi 2. Hyvinvointi ja ihmissuhteet (RUB2)

Kurssilla harjoitellaan erilaisia vuorovaikutustilanteita eri viestintäkanavia käyttäen ja niistä suoriutumiseen tarvittavia strategioita. Harjoitellaan taitoa toimia aktiivisena keskustelijana ja toista kuuntelevana kielenkäyttäjänä. Harjaannutetaan taitoa muotoilla mielipiteitä ja käydä merkitysneuvotteluja arkipäiväiseen elämään liittyvistä asioista. Kurssilla pohditaan eri näkökulmista, mitä on hyvä elämä ja mikä merkitys hyvinvoinnilla ja ihmissuhteilla on ihmisen elämässä. Pohditaan myös teknologian ja digitalisaation tuomia muutoksia vuorovaikutukselle ja hyvinvoinnille.

### Kurssi 3. Kulttuuri ja mediat (RUB3)

Kurssilla vahvistetaan monilukutaitoa ja erilaisten tekstilajien tulkitsemis- ja tuottamistaitoa eri medioita hyödyntäen. Tutustutaan suomenruotsalaisiin ja muihin pohjoismaisiin kulttuuri-ilmiöihin ja medioihin ajankohtaisesta ja nuoria kiinnostavasta näkökulmasta.

### Kurssi 4. Monenlaiset elinympäristömme (RUB4)

Kurssilla kehitetään erilaisten tekstilajien tulkintaa ja tuottamista. Aihepiireinä ovat kulttuurisesti moninainen elinympäristö sekä yhteiskunnan ajankohtaiset ilmiöt, joita tarkastellaan ensisijaisesti nuorten näkökulmasta.

### Kurssi 5. Opiskelu- ja työelämää ruotsiksi (RUB5)

Kurssilla harjoitellaan työelämässä tarvittavia vuorovaikutustaitoja sekä pohditaan jatko-opintoja ja tulevaisuuden suunnitelmia. Tutkitaan mahdollisuuksia opiskella ja tehdä töitä ruotsin kielellä. Tutustutaan mahdollisuuksiin osallistua pohjoismaiseen ja muuhun kansainväliseen yhteistyöhön.

## Valtakunnalliset syventävät kurssit

Kursseilla syvennetään opiskelijan taitoa käyttää ruotsin kieltä eri tarkoituksiin. Kursseilla harjoitellaan tekstien tulkitsemista ja tuottamista yksin ja yhdessä sekä kerrataan kielitietoa opiskelijoiden tarpeiden mukaan. Kursseihin voidaan integroida muihin opintoihin liittyvä kirjallinen tai suullinen ruotsinkielinen osuus tai kokonaisuus.

### Kurssi 6. Viesti ja vaikuta puhuen (RUB6)

Kurssilla syvennetään taitoa tuottaa kieltä suullisesti, taitoa ymmärtää puhuttua kieltä ja rakentaa dialogia. Vankennetaan puhumisen sujuvuutta sekä harjoitellaan valmistelua edellyttävää suullista tuottamista. Kurssilla kerrataan oppimäärän pakollisilla kursseilla käsiteltyjä aihepiirejä tai niitä täydennetään opiskelijoiden tarpeiden mukaan.

### Kurssi 7. Kestävä elämäntapa (RUB7)

Kurssilla syvennetään taitoa tulkita ja tuottaa ruotsin kieltä erilaisissa kirjallisissa vuorovaikutustilanteissa ja erilaisille yleisöille. Kurssilla käsitellään eri tekstilajien tekstejä, kuten fiktiivisiä tai ei-fiktiivisiä, kertovia, kuvaavia, pohtivia, ohjaavia tai kantaa ottavia tekstejä. Kurssilla jatketaan oppimäärän pakollisten kurssien teemojen käsittelyä ekologisen, taloudellisen sekä sosiaalisesti ja kulttuurisesti kestävän elämäntavan näkökulmasta ottaen huomioon opiskelijoiden tarpeet tai kiinnostuksen kohteet.

## Koulukohtaiset syventävät kurssit

### Kurssi 8. Viimeinen silaus (RUB8)

Oman lukiosi pitkät perinteet omaava erikoiskurssi, jossa syvennät ja täydennät aikaisemmin oppimaasi. Yo-kirjoituksiin valmistautuvan apuna tehokas oppikirja, jossa mm. kattavat aihepiirisanastot monipuolisine tehtävineen sekä kielioppirakenteita kertaava osuus. Yo-kuunteluita! Numeroarviointi.

**Koulukohtaiset soveltavat kurssit**

### Kurssi 9. Nollakurssi (RUB9)

Tarjotaan lukio-opintojen alussa ennen pakollisia kursseja. Kurssi voidaan toteuttaa 0,5 kurssin tai kokonaisen kurssin mittaisena. Kerrataan ja aktivoidaan peruskoulun keskeistä sanastoa ja rakenteita. Pyritään luomaan hyvät valmiudet suoriutumiselle pakollisilla kursseilla. Arviointi suoritusmerkinnällä (S/H).

### Kurssi 10. Puheviestinnän kurssi (RUB10)

Sisällöltään ja tavoitteiltaan kurssi vastaa kurssia 6 (RUB6). Tällä soveltavalla kurssilla ei kuitenkaan ole kurssikoetta, vaan se arvioidaan suoritusmerkinnällä (S/H). Kurssi sulkee pois mahdollisuuden valita valtakunnallisen suullisen kurssin RUB6.

# ENGLANTI

## Pakolliset kurssit

### Kurssi 1. Englannin kieli ja maailmani (ENA1)

Kurssilla kartoitetaan opiskelijan kielitaidon eri osa-alueiden osaamista ja kehittämisen kohteita, analysoidaan ja arvioidaan omia kieltenopiskelutaitoja, asetetaan tavoitteita englannin opiskelulle ja etsitään keinoja oman ja yhteisen osaamisen kehittämiseksi. Kurssilla pohditaan maailman kielellistä monimuotoisuutta, englannin kieltä globaalina ilmiönä sekä kielitaitoa välineenä kasvattaa kulttuurista osaamista. Aihepiirit ja tilanteet liittyvät opiskeluun, nuoren elämänpiiriin ja kielenkäyttötarpeisiin.

### Kurssi 2. Ihminen verkostoissa (ENA2)

Kurssilla harjoitellaan toimintaa kielelliseltä ja kulttuuriselta vaativuudeltaan erilaisissa vuorovaikutustilanteissa eri viestintäkanavia käyttäen, myös kansainvälisessä kontekstissa. Syvennetään taitoa toimia aktiivisena keskustelijana ja toista kuuntelevana kielenkäyttäjänä. Harjaannutetaan taitoa muotoilla mielipiteitä sekä käydä merkitysneuvotteluja. Monipuolistetaan erilaisissa vuorovaikutustilanteissa tarvittavien strategioiden valikoimaa. Kurssilla käsitellään ihmissuhteisiin liittyviä teemoja ja niiden yhteydessä psyykkistä, fyysistä ja sosiaalista hyvinvointia. Pohditaan myös teknologian ja digitalisaation merkitystä vuorovaikutukselle ja hyvinvoinnille.

### Kurssi 3. Kulttuuri-ilmiöitä (ENA3)

Kurssilla laajennetaan ja syvennetään opiskelijoiden monilukutaitoa. Kurssilla tehdään eri tekstilajien tuotoksia painottaen tekstilajille ominaista kielellistä tarkkuutta. Aihepiireinä ovat erilaiset kulttuuriset ilmiöt, englanninkieliset mediat sekä luova toiminta.

### Kurssi 4. Yhteiskunta ja ympäröivä maailma (ENA4)

Kurssilla kehitetään tiedonhankintataitoja ja kriittistä lukutaitoa sekä harjoitellaan aktiivista toimijuutta englannin kielellä. Tutustutaan erilaisiin yhteiskunnallisista ilmiöistä käytäviin keskusteluihin erityisesti aktiivisen kansalaisuuden näkökulmasta. Pohditaan yksilöiden ja yhteisöjen vastuita ja toimintamahdollisuuksia, kuten ihmisoikeuskysymyksiä ja vaikuttamismahdollisuuksia kansalaisyhteiskunnassa.

### Kurssi 5. Tiede ja tulevaisuus (ENA5)

Kurssilla syvennetään tekstin tulkinnan ja tuottamisen sekä tiedonhankinnan taitoja hakemalla tietoa opiskelijoita kiinnostavista tiedon- ja tieteenaloista. Harjaannutaan jakamaan omia tietoon tai mielipiteeseen perustuvia näkökantoja. Pohditaan erilaisia tulevaisuudenvisioita erityisesti teknologian ja digitalisaation näkökulmista sekä englannin kielen asemaa kansainvälisenä tieteen ja teknologian kielenä. Aihepiirit nousevat eri tiedon- ja tieteenaloista.

### Kurssi 6. Opiskelu, työ ja toimeentulo (ENA6)

Kurssilla syvennetään käsitystä kielitaidosta työelämätaitona ja sosiaalisena pääomana. Tutustutaan tekstilajeihin, joita opiskelijat kohtaavat mahdollisissa jatko-opinnoissa tai työelämässä. Pohditaan jatko-opinto- tai urasuunnitelmia ja työntekoa myös kansainvälisessä kontekstissa. Käsitellään talousasioita, jotka liittyvät itsenäistyvän, työelämään astuvan nuoren elämänpiiriin, sekä laajempia talouden ilmiöitä.

## Valtakunnalliset syventävät kurssit

Kursseilla syvennetään opiskelijan taitoa käyttää englannin kieltä eri tarkoituksiin. Kursseilla harjoitellaan tekstien tulkitsemista ja tuottamista yksin ja yhdessä sekä kerrataan kielitietoa opiskelijoiden tarpeiden mukaan. Kursseihin voidaan integroida muihin opintoihin liittyvä laajahko kirjallinen tai suullinen englanninkielinen osuus tai kokonaisuus.

### Kurssi 7. Kestävä elämäntapa (ENA7)

Kurssilla syvennetään taitoa tulkita ja tuottaa englantia erilaisissa kirjallisissa vuorovaikutustilanteissa ja erilaisille yleisöille. Kurssilla analysoidaan tai tuotetaan eri tekstilajien tekstejä, kuten fiktiivisiä tai ei-fiktiivisiä, kertovia, kuvaavia, pohtivia, ohjaavia tai kantaa ottavia tekstejä. Kurssilla jatketaan oppimäärän pakollisten kurssien teemojen käsittelyä ekologisen, taloudellisen sekä sosiaalisesti ja kulttuurisesti kestävän elämäntavan näkökulmasta ottaen huomioon opiskelijoiden tarpeet tai kiinnostuksen kohteet.

Kurssi 8. **Viesti ja vaikuta puhuen (ENA8)**

Kurssilla syvennetään taitoa tuottaa kieltä suullisesti, taitoa ymmärtää puhuttua kieltä ja rakentaa dialogia. Vankennetaan puhumisen sujuvuutta sekä harjoitellaan valmistelua edellyttävää suullista tuottamista. Kurssilla kerrataan oppimäärän pakollisilla kursseilla käsiteltyjä aihepiirejä tai niitä täydennetään opiskelijoiden tarpeiden mukaan.

## Koulukohtaiset soveltavat kurssit

### Kurssi 9. Kestävä elämäntapa II (ENA9)

Kurssi on jatkoa kurssille ENA7 ja sillä paneudutaan syvemmin tämän syventävän kurssin aihepiireihin ja harjoitellaan yo-kokeen eri tehtävätyyppejä. Kurssikoe on yo-kokeen kaltainen koe.

Kurssi arvioidaan numeroarvosanoin.

### Kurssi 10. Nollakurssi (ENA10)

Lukion alkajille suunnattu kurssi kertaa perusopetuksen englannin kielen kielioppirakenteita, painottaen aikamuotoja ja lauseiden muodostusta. Kurssiin kuuluu paljon suullisia paritehtäviä, eikä siitä ole kurssikoetta.

Kurssi arvioidaan suoritusmerkinnällä (S/H).

### Kurssi 11. Englannin kieliopin kertauskurssi (ENA11)

Kurssi kertaa pakollisilla kursseilla opiskeltuja kielioppirakenteita. Tämä kurssi on työkurssi, jolla opiskelijat käyvät itsenäisesti läpi kirjallisia harjoituksia ja parityöskentelynä suullisia rakenneharjoituksia. Kurssi edellyttää säännöllistä ja aktiivista osallistumista, eikä siitä ole kurssikoetta. Arviointi suoritusmerkinnällä (S/H).

### Kurssi 12. Englannin puhekurssi (ENA12)

Kurssi keskittyy suullisen kielitaidon kehittämiseen ja vahvistamiseen. Opiskelijoita rohkaistaan ilmaisemaan itseään englanniksi suullisten rooli- ja tilanneharjoitusten avulla. Opiskelijat harjoittelevat ääntämistä ja oman mielipiteen ilmaisemista pareittain ja pienryhmissä. Kurssiin ei sisälly kurssikoetta. Arviointi S/H.

### Kurssi 13. Ylioppilaskirjoituksiin valmentava kertauskurssi (ENA13)

Kurssilla käsitellään vaativia englanninkielisiä tekstejä ja hankitaan varmuutta yo-kokeessa vaadittaviin taitoihin, kuten aineen kirjoittamiseen ja kuullun ymmärtämiseen. Kurssin lopussa on yo-kokeen kaltainen kurssikoe ja numeroarviointi.

# 

# SAKSAN KIELI

LUKIOSSA ALKAVA KIELI B3

Kurssit 1 ja 2 rakentuvat siten, että ne kattavat peruskoulun saksan kielen kurssit. Nämä kurssit suoritettuaan opiskelija siirtyy opiskelemaan saksan kieltä peruskoulussa alkaneen B2-tason mukana, jonka kurssit alkavat heti B3-kielen kurssien jälkeen.

## Valtakunnalliset syventävät kurssit

**(B3-KIELI) Lukiossa alkava kieli**

### Kurssi 1. Tutustutaan toisiimme ja uuteen kieleen (SA1)

Kurssilla tutustutaan opiskeltavan kielen asemaan maailmassa ja hahmotetaan uuden kielen suhde opiskelijoiden aiemmin opiskelemiin tai osaamiin kieliin. Harjoitellaan vuorovaikutusta arkeen liittyvissä tilanteissa ja niissä tarvittavia viestintästrategioita sekä opetellaan tärkeimpiä kohteliaisuuteen liittyviä ilmauksia.

### Kurssi 2. Matkalla maailmassa (SA2)

Kurssilla harjoitellaan selviytymistä erilaisissa matkustamiseen liittyvissä sosiaalisen kohtaamisen tilanteissa ja tavanomaisissa asiointitilanteissa. Opetellaan lisää kompensaatiokeinojen ja muiden viestintästrategioiden käyttöä.

**(B2-kieli) Lukiossa peruskoulun jälkeen jatkava kieli**

### Kurssi 1. Elämän tärkeitä asioita (SA3)

Kurssilla pohditaan opiskeltavan kielen merkitystä omassa elämässä nyt ja tulevaisuudessa. Kartoitetaan opiskelijan opiskeltavan kielen osaamista, analysoidaan ja arvioidaan omia kielenopiskelutaitoja, asetetaan tavoitteita omalle oppimiselle ja etsitään keinoja oman ja yhteisen osaamisen kehittämiseksi. Monipuolistetaan vuorovaikutustaitoja eri viestintäkanavia käyttäen. Aihepiirit ja tilanteet liittyvät nuorten jokapäiväiseen elämään, ihmissuhteisiin ja verkostoihin, kiinnostuksen kohteisiin, vapaa-ajan viettoon ja harrastuksiin.

### Kurssi 2. Monenlaista elämää (SA4)

Kurssilla kiinnitetään huomiota sosiaalisten koodien mahdollisiin eroavuuksiin vuorovaikutuksessa. Harjoitellaan pienimuotoista kirjallista viestintää. Kurssin aihepiirit käsittelevät viestintää kulttuurien välisissä kohtaamisissa Suomessa ja ulkomailla.

### Kurssi 3. Hyvinvointi ja huolenpito (SA5)

Kurssilla opetellaan eri viestintäkanavia käyttäen toimimista keskustelijana ja toista kuuntelevana kielenkäyttäjänä erilaisissa vuorovaikutustilanteissa. Harjoitellaan taitoa muotoilla mielipiteitä ja käydä merkitysneuvotteluja arkipäiväiseen elämään liittyvistä asioista. Tutustutaan erilaisiin hyvinvointiin, ihmissuhteisiin ja elämänvaiheisiin liittyviin teksteihin ja harjoitellaan keskustelemaan niihin liittyvistä asioista. Pohditaan myös teknologian ja digitalisaation tuomia muutoksia vuorovaikutukselle ja hyvinvoinnille.

### Kurssi 4. Kulttuuri ja mediat (SA6)

Kurssilla vahvistetaan monilukutaitoa. Tutustutaan kohdekielisen kielialueen tai ‑alueiden kulttuuri-ilmiöihin ja medioihin ajankohtaisesta ja nuoria kiinnostavasta näkökulmasta.

### Kurssi 5. Opiskelu, työ ja tulevaisuus (SA7)

Kurssilla kiinnitetään huomiota viestinnän kulttuuriseen sopivuuteen. Aihepiirit liittyvät kouluun, myöhempään opiskeluun ja työelämään sekä nuorten tulevaisuudensuunnitelmiin.

### Kurssi 6. Yhteinen maapallomme (SA8)

Kurssilla jatketaan keskusteluharjoituksia ja kerrataan kielitietoa opiskelijoiden tarpeiden mukaan. Tutustutaan mahdollisuuksiin osallistua kansainväliseen yhteistyöhön. Aihepiirit nousevat luonnosta, erilaisista asuinympäristöistä sekä kestävästä elämäntavasta.

### Kurssi 7. Kansainvälinen toiminta (SA9)

Kurssilla hyödynnetään kielitaitoa ja vahvistetaan kulttuurista ymmärrystä tutustumalla tai osallistumalla kansainväliseen yhteistyöhön, vapaaehtoistyöhön tai työelämään tarvittaessa etäyhteyksiä hyödyntäen. Kielelliset tavoitteet määrittyvät toiminnan perusteella. Mahdollisesta osallistumisesta kansainväliseen toimintaan opiskelijat raportoivat yhdessä sovittavalla tavalla.

### Kurssi 8. Viesti puhuen ja kirjoittaen (SA10)

Kurssilla vankennetaan tuottamistaitoja, joita tarvitaan erilaisissa vuorovaikutustilanteissa. Harjoitellaan erilaisten tekstilajien tuottamista ja tulkintaa. Kerrataan aiemmin käsiteltyjä aihepiirejä tai niitä täydennetään opiskelijoiden tarpeiden mukaan.

# RANSKAN KIELI

Ranskan kielessä tarjotaan B3-kielen kurssit, kurssisisällöt samat kuin saksan kielen kursseilla 1-8.

### Kurssi 1. Tutustutaan toisiimme ja uuteen kieleen

Kurssilla tutustutaan opiskeltavan kielen asemaan maailmassa ja hahmotetaan uuden kielen suhde opiskelijoiden aiemmin opiskelemiin tai osaamiin kieliin. Harjoitellaan vuorovaikutusta arkeen liittyvissä tilanteissa ja niissä tarvittavia viestintästrategioita sekä opetellaan tärkeimpiä kohteliaisuuteen liittyviä ilmauksia.

### Kurssi 2. Matkalla maailmassa

Kurssilla harjoitellaan selviytymistä erilaisissa matkustamiseen liittyvissä sosiaalisen kohtaamisen tilanteissa ja tavanomaisissa asiointitilanteissa. Opetellaan lisää kompensaatiokeinojen ja muiden viestintästrategioiden käyttöä.

### Kurssi 3. Elämän tärkeitä asioita

Kurssilla harjoitellaan vuorovaikutustaitoja eri viestintäkanavia käyttäen. Aihepiirit ja tilanteet liittyvät nuorten jokapäiväiseen elämään, ihmissuhteisiin ja verkostoihin, kiinnostuksen kohteisiin, vapaa-ajan viettoon ja harrastuksiin.

### Kurssi 4. Monenlaista elämää

Kurssilla kiinnitetään huomiota sosiaalisten koodien mahdollisiin eroavuuksiin vuorovaikutuksessa. Harjoitellaan pienimuotoista kirjallista viestintää. Kurssin aihepiirit käsittelevät viestintää kulttuurien välisissä kohtaamisissa Suomessa ja ulkomailla.

### Kurssi 5. Hyvinvointi ja huolenpito

Kurssilla opetellaan eri viestintäkanavia käyttäen toimimista keskustelijana ja toista kuuntelevana kielenkäyttäjänä erilaisissa vuorovaikutustilanteissa. Harjoitellaan taitoa muotoilla mielipiteitä ja käydä merkitysneuvotteluja arkipäiväiseen elämään liittyvistä asioista. Tutustutaan erilaisiin hyvinvointiin, ihmissuhteisiin ja elämänvaiheisiin liittyviin teksteihin ja harjoitellaan keskustelemaan niihin liittyvistä asioista. Pohditaan myös teknologian ja digitalisaation tuomia muutoksia vuorovaikutukselle ja hyvinvoinnille.

### Kurssi 6. Kulttuuri ja mediat

Kurssilla vahvistetaan monilukutaitoa. Tutustutaan kohdekielisen kielialueen tai alueiden kulttuuri-ilmiöihin ja medioihin ajankohtaisesta ja nuoria kiinnostavasta näkökulmasta.

### Kurssi 7. Opiskelu, työ ja tulevaisuus

Kurssilla kiinnitetään huomiota viestinnän kulttuuriseen sopivuuteen. Aihepiirit liittyvät kouluun, myöhempään opiskeluun ja työelämään sekä nuorten tulevaisuudensuunnitelmiin.

### Kurssi 8. Yhteinen maapallomme

Kurssilla jatketaan keskusteluharjoituksia ja kerrataan kielitietoa opiskelijoiden tarpeiden mukaan. Tutustutaan mahdollisuuksiin osallistua kansainväliseen yhteistyöhön. Aihepiirit nousevat luonnosta, erilaisista asuinympäristöistä sekä kestävästä elämäntavasta.

# MATEMATIIKKA

## Pakolliset kurssit

### Kurssi 1. Luvut ja lukujonot (MAY1)

Matematiikan yhteisen opintokokonaisuuden tehtävänä on herättää opiskelijan kiinnostus matematiikkaa kohtaan muun muassa tutustuttamalla hänet matematiikan moninaiseen merkitykseen ihmiselle ja yhteiskunnalle sekä sen ainutlaatuiseen ja kiehtovaan olemukseen tieteenalana. Tässä opintokokonaisuudessa opiskelijalla on tilaisuus vahvistaa pohjaa matematiikan opinnoilleen ja nähdä matematiikka hyödyllisenä ja käyttökelpoisena selitettäessä ja hallittaessa muun muassa yhteiskunnan, talouden ja luonnon tapahtumia ja tilanteita.

# PITKÄ MATEMATIIKKA

Matematiikan pitkän oppimäärän opetuksen tehtävänä on antaa opiskelijalle ammatillisten ja korkeakouluopintojen edellyttämät matemaattiset valmiudet sekä matemaattinen yleissivistys. Pitkän matematiikan opinnoissa opiskelijalla on tilaisuus omaksua matemaattisia käsitteitä ja menetelmiä sekä oppia ymmärtämään matemaattisen tiedon luonnetta. Opetus pyrkii myös antamaan opiskelijalle selkeän käsityksen matematiikan merkityksestä yhteiskunnan kehityksessä sekä sen soveltamismahdollisuuksista arkielämässä, tieteessä ja tekniikassa.

### Kurssi 2. Polynomifunktiot ja -yhtälöt (MAA2)

· polynomien tulo ja muotoa (a+b)n, n ≤ 3, n ∈ N, olevat binomikaavat

· 2. asteen yhtälö ja ratkaisukaava sekä juurten lukumäärän tutkiminen

· 2. asteen polynomin jakaminen tekijöihin

· polynomifunktio

· polynomiyhtälöitä

· polynomiepäyhtälön ratkaiseminen

### Kurssi 3. Geometria (MAA3)

· kuvioiden ja kappaleiden yhdenmuotoisuus

· sini- ja kosinilause

· ympyrän, sen osien ja siihen liittyvien suorien geometria

· kuvioihin ja kappaleisiin liittyvien pituuksien, kulmien, pinta-alojen ja tilavuuksien laskeminen

### Kurssi 4. Vektorit (MAA4)

· vektoreiden perusominaisuudet

· vektoreiden yhteen- ja vähennyslasku ja vektorin kertominen luvulla

· koordinaatiston vektoreiden skalaaritulo

· yhtälöryhmän ratkaiseminen

· suorat ja tasot avaruudessa

### Kurssi 5. Analyyttinen geometria (MAA5)

· pistejoukon yhtälö

· suoran, ympyrän ja paraabelin yhtälöt

· itseisarvoyhtälön ja epäyhtälön ratkaiseminen

· pisteen etäisyys suorasta

### Kurssi 6. Derivaatta (MAA6)

· rationaaliyhtälö ja ‑epäyhtälö

· funktion raja-arvo, jatkuvuus ja derivaatta

· polynomifunktion, funktioiden tulon ja osamäärän derivoiminen

· polynomifunktion kulun tutkiminen ja ääriarvojen määrittäminen

### Kurssi 7. Trigonometriset funktiot (MAA7)

· suunnattu kulma ja radiaani

· trigonometriset funktiot symmetria- ja jaksollisuusominaisuuksineen

· trigonometristen yhtälöiden ratkaiseminen

· yhdistetyn funktion derivaatta

· trigonometristen funktioiden derivaatat

### Kurssi 8. Juuri- ja logaritmifunktiot (MAA8)

· potenssien laskusäännöt

· juurifunktiot ja -yhtälöt

· eksponenttifunktiot ja -yhtälöt

· logaritmifunktiot ja -yhtälöt

· juuri-, eksponentti- ja logaritmifunktioiden derivaatat

### Kurssi 9. Integraalilaskenta (MAA9)

· integraalifunktio

· alkeisfunktioiden integraalifunktiot

· määrätty integraali

· pinta-alan ja tilavuuden laskeminen

### Kurssi 10. Todennäköisyys ja tilastot (MAA10)

· diskreetti ja jatkuva tilastollinen jakauma

· jakauman tunnusluvut

· klassinen ja tilastollinen todennäköisyys

· kombinatoriikka

· todennäköisyyksien laskusäännöt

· diskreetti ja jatkuva todennäköisyysjakauma

· diskreetin jakauman odotusarvo

· normaalijakauma

## Valtakunnalliset syventävät kurssit

### Kurssi 11. Lukuteoria ja todistaminen (MAA11)

· konnektiivit ja totuusarvot

· geometrinen todistaminen

· suora, käänteinen ja ristiriitatodistus

· induktiotodistus

· kokonaislukujen jaollisuus ja jakoyhtälö

· Eukleideen algoritmi

· alkuluvut ja Eratostheneen seula

· aritmetiikan peruslause

· kokonaislukujen kongruenssi

### Kurssi 12. Algoritmit matematiikassa (MAA12)

· iterointi ja Newton-Raphsonin menetelmä

· polynomien jakoalgoritmi

· polynomien jakoyhtälö

· Newton-Cotes-kaavat: suorakaidesääntö, puolisuunnikassääntö ja Simpsonin sääntö

### Kurssi 13. Differentiaali- ja integraalilaskennan jatkokurssi (MAA13)

· funktion jatkuvuuden ja derivoituvuuden tutkiminen

· jatkuvien ja derivoituvien funktioiden yleisiä ominaisuuksia

· käänteisfunktio

· kahden muuttujan funktio ja osittaisderivaatta

· funktioiden ja lukujonojen raja-arvot äärettömyydessä

· epäoleelliset integraalit

· lukujonon raja-arvo, sarjat ja niiden summa

## Koulukohtaiset soveltavat kurssit

### Kurssi 14. Pitkän matematiikan tukikurssi (MAA14)

Tämä kurssi on valittava ennen pitkän matematiikan opintojen aloittamista. Kurssin tarkoituksena on tukea opiskelijoiden taitoja pitkän matematiikan jatko-opiskelua varten. Keskeisiä aihealueita ovat murtolausekkeilla laskeminen, lausekkeen muoto, yhtälön ratkaiseminen ja ongelmien muotoileminen yhtälöiksi.

Kurssi arvioidaan suoritusmerkinnällä (S/H).

### Kurssi 15. Kertauskurssi (MAA15)

Kurssin tavoitteena on kerrata lukion pitkän matematiikan keskeisiä sisältöjä ja valmistautua ylioppilaskirjoituksiin.

Kurssilla kerrataan analyyttistä geometriaa, vektorioppia, trigonometriaa, differentiaali- ja integraalilaskennan sovellutuksia ja muitakin pitkän matematiikan aihealueita. Tehtävät keskittyvät aikaisempien vuosien yo-tehtäviin.

Kurssi arvioidaan suoritusmerkinnällä (S/H).

# LYHYT MATEMATIIKKA

## Pakolliset kurssit

### Kurssi 2. Lausekkeet ja yhtälöt (MAB2)

· suureiden välinen lineaarinen riippuvuus ja verrannollisuus

· ongelmien muotoileminen yhtälöiksi

· yhtälöiden ja yhtälöparien graafinen ja algebrallinen ratkaiseminen

· ratkaisujen tulkinta ja arvioiminen

· toisen asteen polynomifunktio ja toisen asteen yhtälön ratkaiseminen

### Kurssi 3. Geometria (MAB3)

· kuvioiden yhdenmuotoisuus

· suorakulmaisen kolmion trigonometria

· Pythagoraan lause ja Pythagoraan lauseen käänteislause

· kuvioiden ja kappaleiden pinta-alan ja tilavuuden määrittäminen

· geometrian menetelmien käyttö koordinaatistossa

### Kurssi 4. Matemaattisia malleja (MAB4)

· lineaarisen ja eksponentiaalisen mallin soveltaminen

· potenssiyhtälön ratkaiseminen

· eksponenttiyhtälön ratkaiseminen logaritmin avulla

· lukujonot matemaattisina malleina

### Kurssi 5. Tilastot ja todennäköisyys (MAB5)

· diskreettien tilastollisten jakaumien tunnuslukujen määrittäminen

· regression ja korrelaation käsitteet

· havainto ja poikkeava havainto

· ennusteiden tekeminen

· kombinatoriikkaa

· todennäköisyyden käsite

· todennäköisyyden laskulakien ja niitä havainnollistavien mallien käyttöä

Oppikirja: Tekijä Lyhyt matematiikka 5 (SanomaPro, saatavana digikirjana)

### Kurssi 6. Talousmatematiikka (MAB6)

·  indeksi-, kustannus-, rahaliikenne-, laina-, verotus- ja muita laskelmia

· taloudellisiin tilanteisiin soveltuvia matemaattisia malleja lukujonojen ja summien avulla

## Valtakunnalliset syventävät kurssit

### Kurssi 7. Matemaattinen analyysi (MAB7)

· graafisia ja numeerisia menetelmiä

· polynomifunktion derivaatta

· polynomifunktion merkin ja kulun tutkiminen

· polynomifunktion suurimman ja pienimmän arvon määrittäminen suljetulla välillä

### Kurssi 8. Tilastot ja todennäköisyys II (MAB8)

· normaalijakauma ja jakauman normittamisen käsitteet

· toistokoe

· binomijakauma

· luottamusvälin käsite

## Koulukohtaiset soveltavat kurssit

### Kurssi 9. Lyhyen matematiikan tukikurssi (MAB9)

Kurssin tarkoituksena on tukea opiskelijoiden taitoja lukion matematiikan jatko-opiskelua varten. Keskeisiä aihealueita ovat murtolausekkeilla laskeminen, lausekkeen muoto, yhtälön ratkaiseminen ja ongelmien muotoileminen yhtälöiksi.

Kurssi arvioidaan suoritusmerkinnällä (S/H).

Kurssi 10. **Kertauskurssi (MAB10)**

Kurssilla kerrataan lukion lyhyen matematiikan keskeiset sisällöt ja valmentaudutaan ylioppilaskirjoituksiin edellisten vuosien yo-tehtävien avulla.

Kurssi arvioidaan suoritusmerkinnällä (S/H).

# BIOLOGIA

## Pakolliset kurssit

### Kurssi 1. Elämä ja evoluutio (BI1)

Kurssilla perehdytään elämän edellytyksiin ja kaikille eliöille tunnusomaisiin piirteisiin. Kurssilla tutustutaan myös biologian tapaan hankkia ja kuvata tietoa sekä biologiaan osana luonnontieteellistä ajattelua. Keskeinen näkökulma kurssilla on evoluutio ja sen merkityksen ymmärtäminen.

### Kurssi 2. Ekologia ja ympäristö (BI2)

Kurssi tarkasteleeekologian perusteita ja elämän monimuotoisuutta sekä sen uhkia Suomessa ja muualla maailmassa. Keskeisinä teemoina ovat luonnon monimuotoisuutta uhkaavat tekijät ja mahdollisuudet suojella monimuotoisuutta. Kurssi perehdyttää myös muihin ekologisiin ympäristöongelmiin. Kurssilla tehdään itsenäisesti tai yhteistyössä muiden kanssa pienimuotoinen ekologiaa tai ympäristön tilaa koskeva tutkimus tai kehittämisprojekti.

## Valtakunnalliset syventävät kurssit

### Kurssi 3. Solu ja perinnöllisyys (BI3)

Kurssin tarkoituksena on auttaa opiskelijaa syventämään ymmärrystä solun rakenteesta ja toiminnasta. Kurssilla tarkastellaan myös solun toiminnan ohjaamista, solujen lisääntymistä ja periytymisen perusteita. Kurssin työtavoille on keskeistä kokeellisuus ja opiskelijan omat tutkimukset.

### Kurssi 4. Ihmisen biologia (BI4)

Kurssilla perehdytään ihmisen anatomiaan ja fysiologiaan. Keskeisiä tarkastelun kohteita ovat ihmisen elintoiminnot, lisääntyminen sekä perimän ja ympäristön merkitys ihmisen terveyteen. Kurssilla tarkastellaan ihmiselimistön kykyä sopeutua muutoksiin ja puolustautua ulkoisia uhkia vastaan.

### Kurssi 5. Biologian sovellukset (BI5)

Kurssin tarkoituksena on, että opiskelija ymmärtää biologisen tutkimuksen merkityksen tulevaisuuden ongelmien ratkaisemisessa. Kurssilla perehdytään biologian erilaisiin sovelluksiin lääketieteessä, teollisuudessa, elintarviketuotannossa ja luonnonvarojen kestävän kehityksen mukaisessa käytössä. Keskeisiä tarkastelun kohteita ovat geeniteknologian ja mikrobiologian erilaiset sovellukset. Kurssilla opiskelija suunnittelee ja toteuttaa biologian soveltamiseen liittyvän kokeen tai tutkimuksen.

## Koulukohtaiset syventävät kurssit

### Kurssi 6. Biologian työ- ja kertauskurssi (BI6)

Ainereaalin suorittamiseen tähtäävä kurssi. Kerrataan ja syvennetään lukiokurssien sisältöjä sekä harjoitellaan erilaisia ongelmanratkaisu- ja laborointitehtäviä.

Arviointi perustuu aktiiviseen läsnäoloon kurssilla sekä mahdollisten työselostusten tai raporttien laatimiseen. Kurssi arvioidaan suoritusmerkinnällä (S/H).

Kurssilla ei tarvita oppikirjaa.

# MAANTIEDE

## Pakolliset kurssit

### Kurssi 1. Maailma muutoksessa (GE1)

Kurssi perehdyttää opiskelijan muuttuvan maailman ja sen alueellisten ongelmien tarkasteluun. Kurssin aikana seurataan ajankohtaisuutisointia eri puolilta maailmaa ja hahmotetaan globaaleja riskialueita sekä luonnonriskien, ympäristöriskien että ihmiskunnan riskien kannalta. Kurssi käsittelee myös eri puolilla maailmaa tapahtuvaa myönteistä kehitystä ja mahdollisuuksia hillitä, varautua, ennakoida sekä sopeutua riskeihin. Keskeisiä näkökulmia ovat ekososiaalinen kestävyys, kiertotalous ja globaalit kehityskysymykset.

## Valtakunnalliset syventävät kurssit

### Kurssi 2. Sininen planeetta (GE2)

Kurssilla tarkastellaan luonnonmaantieteen ilmiöitä ja syvennetään ilma-, vesi- ja kivikehän rakenteen ja toiminnan tuntemusta. Keskeisenä näkökulmana ovat luonnossa tapahtuvat prosessit ja niihin liittyvät syy-seuraussuhteet. Kurssilla tutustutaan luonnonmaantieteen tutkimusmenetelmiin ja harjoitellaan geomediaa hyväksi käyttäen tulkitsemaan luonnonmaisemia ja niiden syntyä. Kurssi perehdyttää luonnonmaantieteellisen tiedon käyttöön yhteiskunnassa ja arkielämässä.

### Kurssi 3. Yhteinen maailma (GE3)

Kurssilla tarkastellaan ihmismaantieteen ilmiöitä ja syvennetään ihmistoiminnan alueellisten piirteiden tuntemusta. Keskeisenä näkökulmana on luonnonvarojen ja ympäristön tarjoamien mahdollisuuksien arviointi ihmistoiminnan kannalta. Kurssilla tutustutaan ihmismaantieteen tutkimusmenetelmiin ja harjoitellaan geomediaa hyväksi käyttäen tulkitsemaan ihmistoiminnan jäsentymistä maapallolla. Kurssi perehdyttää ihmismaantieteellisen tiedon käyttöön yhteiskunnassa ja arkielämässä.

### Kurssi 4. Geomedia – tutki, osallistu ja vaikuta (GE4)

Kurssi perehdyttää aiemmilla kursseilla hankittujen maantieteellisten tietojen ja taitojen soveltamiseen tutkielman laatimisessa tai osallistumis- ja vaikuttamisprojektin toteuttamisessa. Keskeisiä näkökulmia kurssilla ovat osallistuva suunnittelu, maailmanlaajuiset kehitystrendit ja geomedian käyttö tutkimuksessa ja vaikuttamisessa.

## Koulukohtaiset syventävät kurssit

### Kurssi 5. Kartta- ja kertauskurssi (GE5), kurssin laajuus on puoli kurssia (=18 tuntia)

Ainereaalin suorittamiseen valmentava kurssi, jonka aikana kerrataan ja syvennetään pakollisilla ja syventävillä kursseilla opiskeltuja asioita.

Kurssi arvioidaan suoritusmerkinnällä (S/H).

Kurssilla ei tarvita oppikirjaa.

# FYSIIKKA

## Pakolliset kurssit

### Kurssi 1. Fysiikka luonnontieteenä (FY1)

· fysiikan merkitys nykyaikana, jatko-opinnoissa ja työelämässä

· tutustuminen perusvuorovaikutuksiin, maailmankaikkeuden rakenteisiin ja syntyyn sekä aineen rakenteeseen

· voima liikkeen muutoksen aiheuttajana ja liikeilmiöt

· tutkimukset ja mallintaminen fysikaalisen tiedon rakentumisessa

tulosten kerääminen, esittäminen graafisesti ja luotettavuuden arvioint**i**

## Valtakunnalliset syventävät kurssit

### Kurssi 2. Lämpö (FY2)

· fysiikan merkitys energiantuotannon ratkaisuissa ja kestävän tulevaisuuden rakentamisessa

· lämpö ja lämpötila

· kaasujen tilanmuutokset, lämpölaajeneminen ja paine

· kappaleiden lämpeneminen, jäähtyminen, olomuodon muutokset ja lämpöenergia

· mekaaninen työ, teho ja hyötysuhde

· energian säilyminen lämpöopissa ja lämmön siirtymissuunta

· tutkimuksen tai ongelmanratkaisun ideointia ja suunnittelua

### Kurssi 3. Sähkö (FY3)

· fysiikan ja teknologian merkitys jokapäiväisessä elämässä ja yhteiskunnassa

· sähkövirta ja jännite sekä resistanssi ja Ohmin laki

· yksinkertaiset tasavirtapiirit ja Kirchhoffin lait

· sähköteho ja Joulen laki

· kondensaattori, diodi ja LED komponentteina

· sähköstaattinen vuorovaikutus, Coulombin laki ja sähkökenttä

· sähköturvallisuus, kytkentöjen tekeminen ja virtapiirien tutkiminen

### Kurssi 4. Voima ja liike (FY4)

· fysiikan merkitys yksilön ja yhteiskunnan turvallisuudelle

· vuorovaikutus liikkeen muutoksen syynä, tasainen ja tasaisesti kiihtyvä suoraviivainen liike

· Newtonin lait, voimakuvio ja voimien yhteisvaikutus

· etä- ja kosketusvoimia: paino, kitka, noste ja kvalitatiivisesti väliaineen vastus

· liikeyhtälö

· momentti ja tasapaino pyörimisen suhteen yksinkertaisissa tilanteissa

· liikemäärän säilymislaki, impulssiperiaate ja yksiulotteiset törmäykset

· liike- ja potentiaalienergia sekä mekaanisen energian säilymislaki

· mallien käyttäminen ja muodostaminen sekä niiden rajoitukset ja puutteet

### Kurssi 5. Jaksollinen liike ja aallot (FY5)

· fysiikan merkitys lääketieteessä ja musiikissa

· tasainen ympyräliike

· gravitaatiovuorovaikutus

· harmoninen voima ja värähdysliike

· aaltoliikkeen synty ja aaltojen eteneminen

· aaltoliikkeen heijastuminen, taittuminen, diffraktio, interferenssi ja seisovat aallot

· ääni aaltoliikeilmiönä

· mallien ja simulaatioiden suhde todellisuuteen

### Kurssi 6. Sähkömagnetismi (FY6)

· fysiikan merkitys energia- ja viestintäteknologiassa

· magnetismi, magneettinen vuorovaikutus ja magneettikenttä

· varatun hiukkasen liike sähkö- ja magneettikentässä

· sähkömagneettinen induktio, magneettivuo, induktiolaki ja Lenzin laki

· generaattori, muuntaja, vaihtovirran synty ja energian siirto sähkövirran avulla

· sähkömagneettisen säteilyn spektri, valon heijastuminen, taittuminen, interferenssi ja diffraktio

· tutkimuksen tai ongelmanratkaisuprosessin jäsennetty kuvaaminen

### Kurssi 7. Aine ja säteily (FY7)

· näkökulmia fysiikan ja kosmologian kehittymiseen

· energian kvantittuminen

· sähkömagneettisen säteilyn kvantittuminen ja fotonit

· aaltohiukkasdualismi

· atomiytimen rakenne

· ydinreaktiot, ydinenergia, ytimen sidosenergia sekä energian ja massan ekvivalenssi

· radioaktiivisuus ja hajoamislaki

· säteilyturvallisuus ja säteilyn hyötykäyttö

· tiedonhankinta, esittäminen ja arviointi

## Koulukohtaiset syventävät kurssit

### Kurssi 8. Fysiikan kokonaiskuva (FY8)

Kurssin tavoitteena on auttaa opiskelijaa muodostamaan kokonaiskäsitys fysiikan rakenteista. Kurssilla painotetaan erityisesti säilymislakien merkitystä luonnon toiminnassa. Samalla kurssi toimii kertauksena ylioppilaskirjoituksia varten. Kurssi arvioidaan numeroarvosanoin.

KEMIA

**OPETUSJÄRJESTELYT**

Kemian opiskelu lukiossamme tapahtuu kahdella tasolla:

1. Lukion perustavoitteiden mukainen opiskelu

2. Kemian yliopistollisen arvosanan perusopintoihin tähtäävä opiskelu

Opiskelu tapahtuu integroidusti siten, että opiskelija valitsee, kumman tason mukaisesti hän aikoo opintonsa suorittaa. Lukion tavoitteiden mukainen opiskelu tapahtuu samanaikaisesti approbatur-opiskelun kanssa samoissa ryhmissä ja saman ohjelman mukaisesti, mutta lukion arviointikriteerien mukaisesti. Kemian perusopintojen opiskelu tapahtuu yliopistotavoitteiden ja ohjelman mukaisesti.

Lukion oppimäärää tekevät opiskelijat voivat lukea yliopistotasoiset kurssit hyväkseen syventävinä kursseina. Arvosanaopiskelijat voivat lukea kemian perusopintojen kurssit hyväkseen lukion oppimääräänsä syventävinä kursseina lukion kriteerien mukaisesti. Sen lisäksi he saavat erikseen merkinnän suoritetuista kemian perusopinnoista sen mukaan kuin ovat niitä suorittaneet. Tämä arvio annetaan yliopiston arviointikriteerien mukaisesti. Suoritetut kemian perusopinnot hyväksytään jatkossa sellaisenaan suorituksiksi Tampereen yliopistossa ja myös osassa muissa yliopistoissa.

## Pakollinen kurssi

### Kurssi 1. Kemiaa kaikkialla (KE1)

· kemian merkitys nykyaikana, jatko-opinnoissa ja työelämässä

· atomin rakenne ja jaksollinen järjestelmä pääpiirteissään

· alkuaineiden ja yhdisteiden ominaisuuksia

· aineiden ominaisuuksien selittäminen aineen rakenteen, kemiallisten sidosten ja poolisuuden avulla

· kysymykset tiedonhankinnan lähtökohtana

· turvallinen työskentely, aineen erotusmenetelmät, aineiden ominaisuuksien tutkiminen, havainnointi ja johtopäätösten tekeminen

## Valtakunnalliset syventävät kurssit

### Kurssi 2. Ihmisen ja elinympäristön kemiaa (KE2)

Kurssin keskeiset sisällöt ovat:

· kemian merkitys hyvinvoinnin ja terveyden kannalta

· orgaanisten yhdisteiden, kuten hiilivetyjen, happi- ja typpiyhdisteiden, rakenteiden mallintaminen ja kuvaaminen erilaisilla malleilla

· avaruusrakenne ja isomeria

· orgaanisten yhdisteiden ominaisuuksien selittäminen rakenteen avulla

· ainemäärä ja pitoisuus

· työvälineiden ja reagenssien käyttö sekä liuosten valmistus

· aineen rakenteen analyysimenetelmät, kuten spektroskopia

### Kurssi 3. Reaktiot ja energia (KE3)

Kurssin keskeiset sisällöt ovat:

· kemian merkitys energiaratkaisujen ja ympäristön kannalta

· kemiallisen reaktion symbolinen ilmaisu ja tasapainottaminen

· epäorgaanisten ja orgaanisten yhdisteiden reaktioita sekä niiden sovelluksia

· aineen häviämättömyys kemiallisessa reaktiossa ja sen yksinkertainen laskennallinen käsittely

· energian häviämättömyys kemiallisessa reaktiossa, sidosenergia ja Hessin laki

· kaasujen ominaisuudet ja yleinen tilanyhtälö

· reaktioiden tutkiminen kokeellisesti, titraus analyysimenetelmänä, tutkimustulosten käsitteleminen, tulkitseminen ja esittäminen

### Kurssi 4. Materiaalit ja teknologia (KE4)

Kurssin keskeiset sisällöt ovat:

· kemian merkitys teknologiassa ja yhteiskunnassa

· metallien ja polymeerien ominaisuudet, käyttö ja elinkaari

· atomin ulkoelektronirakenne ja jaksollinen järjestelmä alkuaineiden jaksollisten ominaisuuksien selittäjänä

· hapetusluvut ja hapetus-pelkistysreaktiot

· sähkökemian keskeiset periaatteet: jännitesarja, normaalipotentiaali, kemiallinen pari ja elektrolyysi

· kemiallisten reaktioiden laskennallinen soveltaminen

· tutkimuksen tai ongelmanratkaisun ideointi ja suunnittelu

· yhteistyön rooli kemiallisen tiedon tuottamisessa

### Kurssi 5. Reaktiot ja tasapaino (KE5)

Kurssin keskeiset sisällöt ovat:

· kemian merkitys kestävän tulevaisuuden rakentamisessa

· kemiallisen reaktion nopeus ja siihen vaikuttavia tekijöitä

· homogeeninen ja heterogeeninen tasapaino sekä tasapainotilaan vaikuttaminen

· happo-emästasapaino, vahvat ja heikot protolyytit ja puskuriliuokset

· tasapainoon liittyvät graafiset esitykset

· homogeenisen ja happo-emästasapainon laskennallinen käsittely

· tutkimustulosten ja -prosessin arviointi

## 

## Koulukohtaiset syventävät kurssit

### 

### Kurssi 6. Kemian Perustyökalut (KE6)

Kurssin sisältö:

1. Eräitä peruslähtökohtia

2. Kemian kieli

3. Stoikiometria

4. Lämpökemia

5. Atomin rakenne ja jaksollinen järjestelmä

6. Kemialliset sidokset

Kurssi sisältää myös laskuharjoituksia.

### Kurssi 7. Molekyylien rakenne ja niiden väliset voimat (KE7)

Kurssin sisältö:

1. Kovalenttisten molekyylien rakenne ja mallit

2. Kemialliset reaktiot / jaksollinen järjestelmä

3. Hiilen sidokset ja niiden rakenne

4. Kaasujen kemia

5. Molekyylien väliset voimat

6. Liuoskemia

Kurssiin sisältyy laskuharjoituksia.

### Kurssi 8. Kemiallinen kinetiikka, hapot ja emäkset (KE8)

Kurssin sisältö:

1. Kemiallinen kinematiikka

2. Kemiallinen tasapaino

3. Hapot ja emäkset

4. Heikkojen elektrolyyttien kemia

Kurssiin sisältyy laskuharjoituksia.

### Kurssi 9. Termodynamiikka ja sähkökemia (KE9)

Kurssin sisältö:

1. Liukoisuustulo/liukeneminen ja saostuminen

2. Kemiallinen termodynamiikka

3. Sähkökemiaa / hapettuminen ja pelkistyminen

4. Alkuaineiden kemiaa

Kurssiin sisältyy laskuharjoituksia ja töitä joko demonstraatioina tai opiskelijoiden tekemänä.

Kurssit 6-9 sisältävät kemian perusopintojen epäorgaanisen kemian teoriaosan. Kurssit voi suorittaa myös lukion syventävinä kursseina.

### Kurssi 10. Orgaanisen kemian peruskurssi 1 (KE10)

Kurssin sisältö:

1. Orgaanisten yhdisteiden rakenteesta ja sidoksista

2. Orgaanisista yhdisteistä ja niiden luonteesta

3. Alkaanit ja niiden tyypilliset reaktiot

4. Alkeenit ja niiden tyypilliset reaktiot

5. Alkyynit ja niiden tyypilliset reaktiot

6. Bentseeni ja aromaattiset yhdisteet

7. Stereokemiaa

8. Alkyylihalidit ja niiden reaktiot

Kurssi sisältää harjoitustehtäviä ja töitä joko demonstroiden tai opiskelijoiden tekemänä.

### Kurssi 11. Orgaanisen kemian peruskurssi 2 (KE11)

Kurssin sisältö:

1. Alkoholit, eetterit ja fenolit

2. Aldehydit ja ketonit

3. Karboksyylihapot ja niiden johdannaiset

4. Amiinit

5. Orgaanisten yhdisteiden rakenteen tutkiminen

6. Hiilihydraatit

7. Aminohapot

Kurssi sisältää harjoitustehtäviä ja töitä joko demonstroiden tai opiskelijoiden tekemänä.

Kurssit 10 ja 11 muodostavat kemian perusopintojen orgaanisen kemian osuuden.

Kurssit voi suorittaa myös lukion syventävinä kursseina.

Kurssit 6-11 arvioidaan yliopiston arviointikriteerien mukaisesti asteikolla H-5 ja lukiokursseina asteikolla 4-10.

## Koulukohtaiset soveltavat kurssit

### Kurssi 12. Kemian työtapakurssi (KE12)

Kurssin sisältö:

1. Turvallisuusmääräykset ja ohjeet

2. Kemian työvälineet

3. Tutkimusmenetelmät ja työtavat

Kurssiin kuuluu sekä teoriaa, että käytännön harjoittelua. Harjoitustyöt tehdään laboratoriossa työpareittain. Kurssin voi suorittaa joko lukiokurssina tai kemian perusopintojen osana.

### Kurssi 13. Fysikaalisen kemian ryhmätyöt (KE13)

Laboratoriotyöt tehdään yliopistokurssien ohjelman ja vaatimusten mukaisesti ja se on osa kemian perusopintoihin kuuluvista pakollisista kursseista.

Kurssin voi suorittaa myös lukion soveltavana kurssina, kunhan omaa riittävän teoriapohjan.

### Kurssi 14. Orgaanisen kemian ryhmätyöt (KE14)

Kurssin toteutus kuten edellä. Kurssin voi suorittaa myös lukion soveltavana kurssina kuten edellä.

### Kurssit 15 ja 16. Kemian analyysit (KE15) ja (KE16)

Kurssien sisältönä on kemian perusopintoihin liittyvien kvantitatiivisen ja kvalitatiivisen analyysin osuus.

Työt koostuvat itsenäisesti tehtävistä kvantitatiivisista ja kvalitatiivisista analyyseistä. Opiskelijoille varataan työjärjestykseen laboratoriotyöskentelyyn soveltuvat riittävän pitkät työjaksot. Työt suoritetaan itsenäisesti yliopiston työohjeiden ja vaatimusten mukaisesti. Nämäkin kurssit voi suorittaa lukion soveltavina kursseina, kunhan omaa riittävän teoriapohjan.

### Kurssi 17. Johdatus kemian yliopistotasoisiin-opintoihin (KE17)

Kurssi jakautuu epäorgaaniseen ja orgaaniseen osioon seuraavasti:

Orgaaninen osio (½kurssia)

· orgaanisten yhdisteiden, kuten hiilivetyjen, happi- ja typpiyhdisteiden, rakenteiden mallintaminen ja kuvaaminen erilaisilla malleilla

· avaruusrakenne ja isomeria

· orgaanisten yhdisteiden ominaisuuksien selittäminen rakenteen avulla

· orgaanisten yhdisteiden reaktioita sekä niiden sovelluksia

Epäorgaaninen osio (½-kurssia)

· ainemäärä ja pitoisuus

· kemiallisen reaktion symbolinen ilmaisu ja tasapainottaminen

· epäorgaanisten yhdisteiden reaktioita sekä niiden sovelluksia

· aineen häviämättömyys kemiallisessa reaktiossa ja sen yksinkertainen laskennallinen käsittely

Kurssin suoritus: Opiskelija, joka aloittaa kemian perusopinnot orgaanisen kemian osuudella suorittaa kurssin kokonaisuudessaan ennen kemian yliopistollisten kurssien aloittamista. Epäorgaanisen kemian osuudella aloittavat suorittavan 1. vuonna epäorgaanisen kemian osion ja 2. vuonna orgaanisen kemian osion.

Kurssit 12-17 arvioidaan suoritusmerkinnällä (S).

# FILOSOFIA

**Pakolliset kurssit**

### Kurssi 1. Johdatus filosofiseen ajatteluun (FI1)

· mitä filosofia on, filosofisten kysymysten ja filosofisen ajattelun luonne filosofian perinteessä ja ajankohtaisiin ongelmiin sovellettuna

· johdonmukaisen argumentaation ja pätevän päättelyn perusteet ja niiden harjoitteleminen suullisesti ja kirjallisesti

· keskeisiä filosofisia peruskysymyksiä ja -erotteluja: henki ja aine, vapaus ja välttämättömyys, käsitteellinen ja empiirinen, objektiivinen ja subjektiivinen

· tiedon ja informaation, arkitiedon ja tieteellisen tiedon sekä tieteen ja pseudotieteen ero

· tiedon ja argumentaation luonne eri tiedonaloilla: miten väitteitä muodostetaan, koetellaan ja perustellaan joissain lukion oppiaineissa

### Kurssi 2. Etiikka (FI2)

· moraali ja sitä pohtiva normatiivinen ja soveltava etiikka; hyve-, seuraus-, sopimus-, oikeus- ja velvollisuusetiikan perusteet

· moraalin luonne normijärjestelmänä ja sen ero juridisiin ja tapanormeihin perustuviin järjestelmiin, moraalinen relativismi

· filosofisia teorioita elämän hyvyydestä ja merkityksellisyydestä sekä hyvästä elämäntavasta

· etiikka ja yksilön moraaliset ratkaisut: ihmissuhteet ja elämänvalinnat

· eläimiä ja ympäristöä koskevia eettisiä kysymyksiä

## Valtakunnalliset syventävät kurssit

### Kurssi 3. Yhteiskuntafilosofia (FI3)

· yhteiskuntajärjestyksen ja yhteiskunnallisten instituutioiden olemassaolo ja oikeuttaminen: yksilö- ja yhteisökeskeiset teoriat yhteiskunnasta, yhteiskuntasopimusteoriat

· oikeudenmukaisuuden eri muodot, niiden perusteleminen ja soveltaminen

· vallan käsite ja muodot, vallan oikeuttaminen, demokratian muodot ja kilpailijat, anarkismi

· työnjako, talous ja hyvinvointi, talouden toimintaperiaatteiden ja omistamisen oikeuttaminen

· poliittiset ihanteet ja niiden toteuttaminen: vapaus, tasa-arvo ja solidaarisuus; konservatismi, liberalismi ja sosialismi; kansallisvaltiot ja globaali näkökulma

· yhteiskunnalliset jännitteet ja ristiriidat sekä niiden ratkaiseminen: oikeusvaltio ja sen vaihtoehdot, yhteiskuntajärjestyksen luhistuminen – sodat, sisällissodat, terrori sekä holokausti ja muut kansanvainot yhteiskuntafilosofisina ongelmina

· ajankohtaisia yhteiskuntafilosofisia kysymyksiä: sukupuolen rakentuminen, informaatioteknologia, kulttuurien kohtaaminen, kestävän tulevaisuuden rakentaminen

### Kurssi 4. Tieto, tiede ja todellisuus (FI4)

· metafysiikan keskeiset kysymykset ja käsitteet, erilaisia käsityksiä metafysiikan luonteesta ja todellisuuden perusrakenteesta

· olemassaolon kysymyksiä: muutos ja pysyvyys, oliot ja ominaisuudet, mahdollinen ja välttämätön, reaalinen ja virtuaalinen

· todellisuuden ilmeneminen ja hahmottaminen

· totuuden luonne ja totuusteoriat

· tiedon mahdollisuus ja rajat, tiedon oikeuttaminen

· tieteellisen tutkimuksen luonne ja menetelmät, tieteellinen päättely; ilmiön, tutkimusaineiston, mallin ja teorian käsitteet sekä niiden keskinäinen suhde

· selittäminen ja tieto luonnon- ja ihmistieteissä sekä formaaleissa tieteissä: tietäminen ja ennustaminen, ymmärtäminen ja tulkinta

# PSYKOLOGIA

## Pakolliset kurssit

### Kurssi 1. Psyykkinen toiminta ja oppiminen (PS1)

Tietoinen ja tiedostamaton psyykkinen toiminta

· ihmisen toimintaan vaikuttavat biologiset tekijät sekä perustieto hermoston toiminnasta

· perustietoa tunteista ja motivaatiosta

· kognitiivisten tulkintojen merkitys ihmisen toiminnassa

Sosiaalisten ja kulttuuristen tekijöiden vaikutus ihmisen toimintaan

· perustietoa sosiaalistumisesta ja normien omaksumisesta

· esimerkkejä yksilön toimintaan vaikuttavista tilannetekijöistä

Perehtyminen johonkin valinnaiseen ilmiöön, kuten aggressiivisuus, jännittäminen, riippuvuudet, syömiskäyttäytyminen, sosiaalinen vuorovaikutus, onnellisuus tai rakkaus

Opiskelu ja oppiminen psykologian näkökulmista

· oppimisen biologinen, kognitiivinen ja sosiokulttuurinen perusta

· tehokkaat opiskelumenetelmät

· motivaatio ja oppiminen

Psykologisen tiedon muodostuminen

· psykologian tutkimuskohteet

· arkitiedon ja tieteellisen tiedon ero

· esimerkkejä psykologian tutkimusmenetelmistä

## Valtakunnalliset syventävät kurssit

### Kurssi 2. Kehittyvä ihminen (PS2)

Kehityksen tutkiminen

Kehityksen osa-alueet ja niihin vaikuttavat tekijät lapsuudessa ja nuoruudessa

· fyysis-motorinen kehitys

· kognitiivinen kehitys

· emotionaalinen kehitys

· psykososiaalinen kehitys

· minuuden ja minäkäsityksen kehitys

Nuoruusiän psyykkinen kehitys ja sen erityiset haasteet

· ajattelun kehitys

· identiteetin kehitys: henkilökohtainen, sosiaalinen ja kulttuurinen identiteetti

· sukupuoli-identiteetti ja seksuaalisuuden kehittyminen

· toiminnanohjauksen kehitys ja sen hermostollinen tausta

Kehityksen jatkuvuus elämänkaaren aikana

· elämänkaaren käsite

· kehitykseen vaikuttavien tekijöiden vuorovaikutus

· jokin kehityksen jatkuvuutta selittävä teoria

Kehitykseen vaikuttavat biologiset ja sosiokulttuuriset tekijät

· hermoston kypsyminen

· aivojen muovautuminen elämänkulun aikana

· perimän ja ympäristön vuorovaikutus

· varhainen vuorovaikutus ja kiintymyssuhteet

· sosialisaatio ja kulttuurierot kehityksessä

### Kurssi 3. Tietoa käsittelevä ihminen (PS3)

· kognitiivisen toiminnan periaatteita, kuten sisäiset mallit ja havaintokehä

· kognitiivisten toimintojen neuropsykologinen perusta

· kognitiivisen psykologian ja aivotutkimuksen tutkimusmenetelmiä

· havaitseminen, tarkkaavaisuus ja muisti kognitiivisina perustoimintoina sekä niiden biologinen perusta

· jonkin valinnaisen korkeampitasoisen kognitiivisen toiminnon tarkasteleminen, esimerkiksi kieli, ongelmanratkaisu, päätöksenteko tai asiantuntijuus

### Kurssi 4. Tunteet, psyykkinen hyvinvointi ja mielenterveys (PS4)

· tunteiden muodostuminen ja vähintään yhden tunteen biologinen perusta

· tunteet psykologisen tutkimuksen kohteena

· tunteiden universaalisuus ja kulttuurisidonnaisuus

· tunteiden merkitys itseymmärryksen välineenä

· psyykkinen hyvinvointi ja psyykkisen tasapainon ylläpitäminen

· uni ja nukkuminen hyvinvoinnin osatekijöinä

· stressi, kriisit ja niistä selviytymisen keinot

· keskeiset mielenterveyden ongelmat ja niiden hoito

· mielenterveyden ongelmien syntyä selittäviä tekijöitä

· sosiaalisen ympäristön merkitys yksilön hyvinvoinnille

### Kurssi 5. Yksilöllinen ja yhteisöllinen ihminen (PS5)

· persoonallisuuden määrittely

· persoonallisuuden pysyvyys ja muuttuvuus

· vähintään kaksi persoonallisuusteoriaa, persoonallisuuden selittämisen mallia tai näkökulmaa, kuten sosiokognitiivinen, psykodynaaminen tai humanistinen psykologia, temperamenttiteoria tai piirreteoria

· yksilöllisten erojen tutkiminen

· tilannetekijöiden ja ryhmäilmiöiden vaikutus yksilön toimintaan yhteisöissä ja sosiaalisissa verkostoissa

· kulttuurin vaikutus persoonallisuuteen, vuorovaikutukseen ja yhteisölliseen toimintaan

## Koulukohtaiset soveltavat kurssit

### Kurssi 6. Psykologian tutkimuskurssi (PS6)

Tavoitteet:

Kurssin tavoitteena on,että opiskelija

-ymmärtää tieteellisen tutkimuksen luonteen ja merkityksen

-oppii laatimaan tieteen kriteerit täyttävän tutkimussuunnitelman valitsemastaan aiheesta

-osaa suorittaa pienimuotoisen tieteellisen psykologisen tutkimuksen alusta loppuun

-oppii kirjoittamaan tieteellisen tutkimuksen edellyttämää kieltä,analysoimaan tutkimustulokset ja perustelemaan johtopäätökset ja esittämään tutkimuksen

Keskeiset sisällöt:

-tieteellinen kokeellinen psykologinen tutkimus

-tutkimussuunnitelma, erilaiset vaihtoehdot tutkimuksen toteuttamiselle

-tutkimustulosten arviointi ja johtopäätösten teko

Kurssille osallistuminen edellyttää aikaisempien kurssien 1-5 läpäisyä. Kurssilla ei ole oppikirjaa. Kurssi arvioidaan suoritusmerkinnällä.

### Kurssi 7. Psykologian kertauskurssi (PS7)

Tavoitteet:

Kurssin tavoitteena on, että opiskelija

-kertaa psykologian kurssien keskeiset sisällöt

-osaa yhdistää eri kurssien asiasisällöt toisiinsa

-syventää tietämystään aikaisempien kurssien sisällöistä

-valmistautuu psykologian reaalikokeeseen harjoittelemalla aikaisempien vuosien ylioppilaskirjoitusten kysymyksiin vastaamista

Keskeiset sisällöt:

-kerrataan pakollisen ja syventävien kurssien sisällöt

-esseevastaustekniikka

Kurssille osallistuminen edellyttää aikaisempien kurssien 1-6 läpäisyä. Kurssilla ei ole oppikirjaa. Kurssi arvioidaan suoritusmerkinnällä.

# HISTORIA

## Pakolliset kurssit

### Kurssi 1. Ihminen ympäristön ja yhteiskuntien muutoksessa (HI1)

Kurssi tarkastelee yksilön, yhteiskunnan ja luonnon välistä vuorovaikutusta eurooppalaisessa ja globaalissa kulttuuriympäristössä. Opetuksen näkökulma on nykyisyyden selittämisessä sekä historiallisten ilmiöiden pitkän aikavälin tarkastelussa. Kurssilla tutustutaan yhteiskunnallis-taloudellisten rakenteiden keskeisiin muutoksiin sekä sosiaali- ja ympäristöhistoriaan maanviljelyksen alusta nykyaikaan. Kurssilla harjoitellaan monipuolisen historiallisen lähdeaineiston hyödyntämistä.

### Kurssi 2. Kansainväliset suhteet (HI2)

Kurssi tarkastelee kansainvälisen politiikan keskeisiä ilmiöitä ja valtasuhteiden muutoksia 1900-luvun alusta nykypäivään. Kurssilla analysoidaan kansainvälistä politiikkaa erilaisten taloudellisten ja ideologisten mallien näkökulmista. Keskeisiä teemoja ovat kilpailun ja yhteistyön välinen jännite, tasapainon ja turvallisuuden tavoittelu sekä erilaisten poliittisten järjestelmien kilpailu. Kurssilla syvennetään tiedon hakemisen, analysoinnin ja tuottamisen taitoja sekä perehdytään kansainvälisiin suhteisiin liittyvien erityyppisten lähteiden tulkintaan ja arviointiin.

### Kurssi 3. Itsenäisen Suomen historia (HI3)

Kurssin tarkoituksena on analysoida Suomen historian keskeisiä muutosprosesseja ja kehityslinjoja taustoineen autonomian ajan loppupuolelta nykyaikaan. Keskeisiä tarkastelun kohteita ovat Suomen valtiollisen ja kansainvälisen aseman kehittyminen, muutoksiin liittyvät kriisit, siirtyminen sääty-yhteiskunnasta kansalaisyhteiskuntaan sekä poliittiset, taloudelliset ja kulttuuriset murrokset. Kurssilla perehdytään Suomen historian erilaisiin lähteisiin, muuttuviin tulkintoihin ja historian tiedon käyttöön.

## Valtakunnalliset syventävät kurssit

### Kurssi 4. Eurooppalaisen maailmankuvan kehitys (HI4)

Kurssi tarkastelee yhteiskunnallisen ajattelun, aatteiden ja ihmisoikeuksien kehittymistä sekä myyttisiä, uskonnollisia ja tieteellisiä maailmanselityksiä antiikista nykypäivään. Kurssilla perehdytään kulttuuriperintöön, taiteeseen ja tieteeseen oman aikansa ilmentäjinä Euroopassa. Tarkastelun kohteena on eurooppalainen ihminen, yksilön ja yhteiskunnan suhde, sukupuoli ja arkielämä.

### Kurssi 5. Ruotsin itämaasta Suomeksi (HI5)

Kurssi tarkastelee Suomen kehitystä osana Itämeren alueen historiaa autonomian ajalle asti. Kurssilla perehdytään yhteiskunnan, talouden ja ympäristön lisäksi yhteisöjen ja yksilöiden väliseen vuorovaikutukseen, arjen historiaan ja ihmisten elämäntapaan sekä elinkeinoihin historian eri vaiheissa. Kurssilla syvennytään erityisesti lähiympäristön historian lähteisiin ja erilaisiin tutkimusmenetelmiin

### Kurssi 6. Maailman kulttuurit kohtaavat (HI6)

Kurssilla perehdytään kulttuurin käsitteeseen ja kulttuurieroja koskevan ajattelun muutoksiin sekä tarkastellaan, miten suhtautuminen eri kulttuureihin on vaihdellut ajattelun ja yhteiskuntien rakenteen muuttuessa. Kulttuuri ymmärretään kokonaisvaltaisena käsitteenä. Kurssilla tarkastellaan eurooppalaisten ja Euroopan ulkopuolisten kulttuurien kohtaamista ja vuorovaikutusta historian eri aikoina.

## Koulukohtaiset soveltavat kurssit

### Kurssi 7. Historian kertauskurssi (HI7)

Kurssin keskeisenä tavoitteena on perehdyttää opiskelija huomaamaan historia oppiaineen kronologisuus ja siitä johtuen ymmärtämään tapahtumien sekä eri aikakausien kiinteä yhteys toisiinsa.

Tavoitteena on saada opiskelija omakohtaisesti hahmottamaan historian kannalta tärkeiden henkilöiden/tapahtumien perimmäinen merkitys historian kulun kannalta.

Kurssin sisältö koostuu valtakunnallista lukion pakollisista ja syventävistä kursseista.

Kurssilla mennään tarkemmin läpi erityisesti pakolliset kurssit.

Kurssin aikana perehdytään erilaisiin historian ylioppilastehtäviin. Erityisesti tutustutaan aineistopohjaisiin tehtäviin ja taulukkotehtäviin.

Kurssi arvioidaan suoritusmerkinnällä (S/H).

# YHTEISKUNTAOPPI

## Pakolliset kurssit

### Kurssi 1. Suomalainen yhteiskunta (YH1)

Kurssi perehdyttää valtiollisiin ja yhteiskunnallisiin järjestelmiin ja niissä vaikuttamiseen. Kurssi keskittyy suomalaisen yhteiskunnan analyysiin valtio-opin, sosiaalipolitiikan ja sosiologian käsitteistöä ja teorioita hyödyntäen. Keskeisiä näkökulmia ovat demokratia, yhteiskunnan perusrakenteiden kehitys, valta ja vaikuttaminen aktiivista ja osallistuvaa kansalaisuutta korostaen.

### Kurssi 2. Taloustieto (YH2)

Taloustieteisiin pohjautuva kurssi johdattaa ymmärtämään talouden toimintaperiaatteita ja ajankohtaista talouspoliittista keskustelua. Se käsittelee mikro- ja makrotalouden kysymyksiä kansalaisten, yritysten ja valtioiden näkökulmista. Kurssilla perehdytään talouden ja politiikan kytköksiin sekä työnteon ja yrittämisen merkitykseen hyvinvointivaltion rahoittamisessa. Lisäksi tarkastellaan talouden ja ympäristön suhdetta kestävän kehityksen näkökulmasta.

### Kurssi 3. Suomi, Eurooppa ja muuttuva maailma (YH3)

Kurssi perehdyttää Euroopan taloudelliseen ja poliittiseen yhdentymiseen ja yksittäisen kansalaisen asemaan yhdentyvässä Euroopassa ja globalisoituvassa maailmassa. Kurssi aikana opitaan seuraamaan ajankohtaisia maailman tapahtumia. Se kannustaa osallistumaan erilaisia kansainvälisen politiikan ilmiöitä koskevaan keskusteluun. Kurssin toteuttamisessa painotetaan tutkivaa oppimista, jossa hyödynnetään mediaa ja muita monipuolisia informaatiolähteitä.

## Valtakunnalliset syventävät kurssit

### Kurssi 4. Kansalaisen lakitieto (YH4)

Kurssilla perehdytään Suomen oikeusjärjestyksen ja oikeuden käytön perusasioihin. Tutustutaan tärkeimpiin oikeudellisiin sopimuksiin ja tiedon lähteisiin sekä paneudutaan tavanomaisten oikeusasioiden hoitamiseen.

## Koulukohtaiset soveltavat kurssit

### Kurssi 5. Yhteiskuntaopin kertauskurssi (YH5)

Kurssin tavoitteena opiskelijan yhteiskunnallisen ajattelun vahvistaminen ja sen kautta valmiutta vastata yhteiskuntaopin ylioppilastehtäviin.

Luoda valmiutta tarkastella asioita monipuolisemmin ja rohkeutta yhdistellä oppikirjan asioita omaan tietämykseen.

Kurssin sisältönä on yhteiskuntaopin valtakunnalliset ja syventävät pakolliset kurssit.

Erityisesti painopiste on pakollisissa kursseissa.

Perehdytään kurssien keskeisiin sisältöihin ja ainereaalin essee- ja dokumenttitehtäviin.

Kurssi arvioidaan suoritusmerkinnällä (S/H).

# USKONTO

## Pakolliset kurssit

### Kurssi 1. Uskonto ilmiönä – kristinuskon, juutalaisuuden ja islamin jäljillä (UE1)

· uskonto ilmiönä, uskonnon määrittely ja tutkiminen

· nykyajan uskonnollisuus, sekularisaatio, uskonnottomuus ja uskonnonvapaus

· maailman ja Suomen uskontotilanne

· Lähi-idän monoteististen uskontojen kulttuuritausta, synty sekä niiden keskeiset ja yhteiset piirteet

· pyhien kirjojen synty, asema, käyttö ja tulkintatavat juutalaisuudessa, kristinuskossa ja islamissa

· juutalaisuuden ja islamin sisäinen monimuotoisuus, etiikka, elämäntapa, suhde yhteiskuntaan eri puolilla maailmaa sekä merkitys länsimaiselle kulttuuripiirille

· ajankohtaisia katsomusten kohtaamiseen liittyviä kysymyksiä

### Kurssi 2. Maailmanlaajuinen kristinusko (UE2)

· kristinuskon asema ja vuorovaikutus ympäröivän kulttuurin kanssa eri puolilla maailmaa

· katolisen, ortodoksisen ja protestanttisen, erityisesti luterilaisen, kristillisyyden synty, erityispiirteet, eettinen ajattelu ja yhteiskunnalliset vaikutukset

· karismaattinen kristillisyys ja kontekstuaalinen teologia

· kristillisperäisten uskontojen pääpiirteet

· uskonnon asema ja sen taustat eri puolilla Eurooppaa

· ekumenia ja katsomusten dialogi

· ajankohtaisia kristinuskoon liittyviä kysymyksiä ja niiden taustoja

## Valtakunnalliset syventävät kurssit

### Kurssi 3. Maailman uskontoja ja uskonnollisia liikkeitä (UE3)

· hindulainen maailmankuva ja elämäntapa sekä hindulaisuuden monimuotoisuus ja vaikutukset Intian kulttuuriin, yhteiskuntaan ja politiikkaan

· Intian nykypäivän uskontotilanne

· jainalaisuuden ja sikhiläisyyden keskeiset piirteet

· buddhalainen elämäntapa sekä buddhalaisuuden opetukset, suuntaukset ja keskeiset vaikutukset Aasian kulttuureihin

· Kiinan vanhan kansanuskon, kungfutselaisuuden ja taolaisuuden keskeiset piirteet ja vaikutus kiinalaiseen ajatteluun ja yhteiskuntaan

· Kiinan nykypäivän uskontotilanne

· shintolaisuus Japanin etnisenä uskontona sekä uskontojen vaikutuksia yhteiskuntaan ja politiikkaan Japanissa

· Aasian uskontojen vaikutus länsimaissa

· luonnonuskontojen ja vodoun keskeiset piirteet ja levinneisyys

· uusien uskonnollisten liikkeiden taustaa ja keskeisiä piirteitä

### Kurssi 4. Uskonto suomalaisessa yhteiskunnassa (UE4)

· Suomen uskontotilanne, suomalainen uskonnollisuus ja sekularisaatio

· uskonnollisten yhteisöjen muodot ja niiden suhde yhteiskuntaan

· uskonnot yhteiskunnan muokkaajina Suomessa eri aikoina

· uskontojen ja katsomusten välinen dialogi tämän päivän Suomessa

· uskonto ja uskonnolliset yhteisöt suomalaisessa ja yleiseurooppalaisessa lainsäädännössä, uskonnon- ja katsomuksenvapaus sekä yhdenvertaisuuteen ja syrjintään liittyvät kysymykset

· uskonnon merkitys ja näkyvyys julkisella sektorilla, politiikassa, työelämässä ja taloudessa

· uskonnolliset yhteisöt kolmannen sektorin toimijoina

· uskonto yksilöiden ja perheiden elämässä ja tapakulttuurissa

· uskonnottomuus, uskontokritiikki ja uskonnoton tapakulttuuri Suomessa

· osana kurssia voidaan toteuttaa vapaaehtoisprojekti tai perehtyä jonkin uskonnollisen yhteisön yhteiskunnalliseen toimintaan

### Kurssi 5. Uskonnot tieteessä, taiteessa ja populaarikulttuurissa (UE5)

· uskonnon tutkimuksen ajankohtaisia näkökulmia ja menetelmiä eri tieteenaloilla: uskontotieteen ja teologian eri tutkimusalat sekä taiteentutkimus, kulttuurintutkimus ja yhteiskuntatieteet

· uskonnon, taiteen ja populaarikulttuurin eri muotojen vuorovaikutus

· uskonnollisten tilojen arkkitehtuuri uskonnon ja sen erityispiirteiden kuvaajana

· uskonnollisia teemoja, symboliikkaa ja myyttejä eri taidemuodoissa ja populaarikulttuurissa

· Raamatun kertomusten ja kristillisen opin erilaisten tulkintojen tarkastelu taiteen eri muotojen avulla

· muinaissuomalainen uskonto ja kristinusko suomalaisessa kulttuuriperinnössä

### Kurssi 6. Uskonnot ja media (UE6)

· uskonnollinen media ja median käyttö uskonnoissa

· uskonnollisen kielen ja kuvaston käyttö eri medioissa

· uskontojen mediajulkisuus

· uskonnollinen media ja median hyödyntäminen uskonnoissa

· median vaikutus uskontoilmiöihin, kuten asenteet ja uskontoihin liittyvät mielikuvat, uskonnot ja konfliktit, uskonnot ja rauhan rakentaminen, uskontokritiikki

· uskontoon liittyvän mediasisällön tuottaminen tai media-analyysi

## 

## Koulukohtainen soveltava kurssi

### Kurssi 7. Raamattukurssi (UE7)

Tavoitteet: Kurssin tavoitteena on, että opiskelija

-ymmärtää Raamatun synnyn ja sen taustalla vaikuttanutta kulttuurihistoriaa

-ymmärtää Raamatun vaikutuksen länsimaiseen kulttuuriin,lainsäädäntöön ja taiteeseen

-ymmärtää Raamatun tekstien ajatonta merkitystä

Keskeiset sisällöt: Valikoidusti Vanhan ja Uuden -Testamentin pyhiä kirjoituksia.

# TERVEYSTIETO

## Pakolliset kurssit

### Kurssi 1. Terveyden perusteet (TE1)

Pakollisella kurssilla syvennetään perusopetuksen aikana opittua terveysosaamista ja ymmärrystä terveyden ja hyvinvoinnin edistämisestä. Lisäksi opitaan tunnistamaan ja arvioimaan terveyden edellytysten toteutumista omassa elämässä, lähiyhteisöissä ja ympäristöissä sekä yhteiskunnallisessa päätöksenteossa. Keskeistä on myös itsehoitovalmiuksien ja arjen terveysosaamisen kehittäminen, mielenterveyden suojaaminen sekä ajankohtaisten ja opiskelijoiden esille nostamien asioiden käsittely.

## Valtakunnalliset syventävät kurssit

### Kurssi 2. Ihminen, ympäristö ja terveys (TE2)

Kurssilla tarkastellaan terveyttä, hyvinvointia ja turvallisuutta voimavarana ja perehdytään sosiaaliseen kestävyyteen osana kestävän tulevaisuuden tavoitteita. Keskeistä on myös tarkastella perimän ja ympäristöön liittyvien tekijöiden yhteyksiä ja vaikutuksia terveyteen ja toimintakykyyn.

### Kurssi 3. Terveyttä tutkimassa (TE3)

Kurssilla luodaan kokonaiskuvaa terveyden edistämisen ja sairauksien ehkäisyn historiallisista kehityslinjoista ja tulevaisuuden haasteista pääpiirteissään. Kurssilla vahvistetaan opiskelijan valmiuksia hankkia ja arvioida terveyteen liittyvää tutkimus- ja arkitietoa ja soveltaa terveysosaamistaan aktiivisena kansalaisena. Kurssilla perehdytään terveyteen vaikuttavien tekijöiden kriittiseen arviointiin ja pohditaan tutkimuksen ja päätöksenteon mahdollisuuksia terveyden edistämisessä lähiyhteisöissä, yhteiskunnassa ja globaalisti.

## Koulukohtaiset soveltavat kurssit

### Kurssi 4. Kertauskurssi (TE4)

Tavoitteet: Kertauskurssi kokoaa yhteen terveystiedon sisältöjä ja valmentaa opiskelijaa tulevaan ainereaaliin.

Sisältö: Kurssilla käydään läpi terveystiedon kurssien keskeisiä sisältöjä, teorioita ja tutustutaan terveystiedon ainereaalin tehtävätyyppeihin. Kurssin aikana harjoitellaan mm. eri tehtävätyyppeihin vastaamista.

Kurssi arvioidaan suoritusmerkinnällä (S/H).

### Kurssi 5. Ensiapukurssit 1 ja 2 (TE5)

Tämän kurssin tavoitteet ja sisällöt ovat samat kuin SPR:n ensiapukurssien sisällöt ja tavoitteet. Kurssin suorittaminen edellyttää osallistumisen molemmille ensiapukursseille. Kursseilta saatavat todistukset näyttämällä kurssi merkitään suoritetuksi. Kurssi arvioidaan suoritusmerkinnällä (S/H).

# LIIKUNTA

## Pakolliset kurssit

### Kurssi 1. Energiaa liikunnasta (LI1)

Tavoitteena on, että opiskelija ymmärtää fyysisen aktiivisuuden ja toimintakyvyn terveyden ja hyvinvoinnin perusedellytyksenä. Opiskelija harjaantuu liikuntataidoissaan ja kehollisessa ilmaisussaan sekä saa tietoja ja kokemuksia fyysisten ominaisuuksien harjoittamisesta monipuolisesti. Opiskelija saa kokemuksia yhdessä liikkumisesta reilun pelin hengessä. Opiskelijan koettu liikunnallinen pätevyys vahvistuu uuden oppimisen, liikunnan tuoman ilon ja virkistyksen myötä.

Kurssin keskeisiä sisältöjä ovat liikunnallisten perustaitojen soveltaminen ja fyysisten ominaisuuksien harjoittaminen eri liikuntatehtävissä, -muodoissa ja -lajeissa opiskeluympäristön mahdollisuuksia monipuolisesti käyttäen.

### Kurssi 2. Aktiivinen elämäntapa (LI2)

Tavoitteena on opettaa ja kannustaa opiskelijaa liikunnallisen elämäntavan omaksumiseen sekä riittävän päivittäisen fyysisen aktiivisuuden saavuttamiseen. Opiskelijaa ohjataan ymmärtämään, että liikuntaharrastusten lisäksi toimintakykyä, terveyttä ja hyvinvointia tukeva fyysinen aktiivisuus muodostuu arjen valinnoista ja pitkäkestoisen istumisen välttämisestä.

Kurssin keskeisiä sisältöjä ovat fyysisten ominaisuuksien arviointi, hengitys- ja verenkiertoelimistöä kuormittava liikunta, lihaskuntoharjoittelu ja kehonhuolto. Opiskelijat ohjataan havainnoimaan arkisia toimintatapojaan ja valintojaan fyysisen aktiivisuuden ja terveyden näkökulmista. Opiskelijat saavat ohjausta ja palautetta liikunnallisen elämäntavan ja fyysisesti aktiivisen arjen toteuttamiseen.

## Valtakunnalliset syventävät kurssit

### Kurssi 3. Terveyttä liikkuen (LI3)

Kurssilla syvennetään erityisesti fyysiseen toimintakykyyn liittyviä taitoja ja tietoja. Kurssin tavoitteena on oman säännöllisen liikunnan edistäminen sekä fyysisten ominaisuuksien seuraaminen ja kehittäminen. Opettaja ohjaa liikuntaohjelman suunnittelua ja toteutusta. Liikuntasuunnitelmaa toteutetaan mahdollisuuksien mukaan liikuntateknologiaa hyväksi käyttäen.

### Kurssi 4. Yhdessä liikkuen (LI4)

Kurssilla syvennetään erityisesti sosiaalisen toimintakyvyn osa-alueen taitoja ja tietoja. Kurssin tavoitteena on edistää opiskelijoiden sosiaalista yhteenkuuluvuutta. Työtavoissa painottuu opiskelijaryhmän aktiivinen osallisuus, toiminnallisuus ja yhteistoiminta. Kurssin sisältönä voi olla jokin yhdessä toteutettava liikunta, kuten vanhojenpäivän tanssit tai muu projektiluonteinen kokonaisuus.

### Kurssi 5. Hyvinvointia liikkuen (LI5)

Kurssilla syvennetään erityisesti psyykkisen toimintakyvyn osa-alueen taitoja ja tietoja. Kurssin tavoitteena on tukea opiskelijan jaksamista ja lisätä opiskeluvireyttä rentouttavien ja elämyksellisten liikuntakokemusten kautta. Monipuoliset liikuntatehtävät mahdollistavat osallisuuden, liikunnallisen pätevyyden ja kehollisen ilmaisun kokemuksia.

## Koulukohtaiset soveltavat kurssit

### Kurssi 6. Retkeily (LI6)

Tavoite: Kurssi tarjoaa kokemuksen liikkumisesta erilaisissa luonnonympäristöissä. Opiskelija oppii varustautumaan vaellukselle ja selviytymään retkiolosuhteissa yhdessä ryhmän kanssa.

Sisältö:Noin viikon kestävä vaellus. Kurssilla opitaan vaellukselle varustautumista, luonnossa liikkumista, suunnistusta ja retkeilytaitoja. Vaelluksen aikana tutuksi tulevat myös jokamiehen oikeudet.

Kurssi arvioidaan suoritusmerkinnällä (S/H).

### Kurssi 7. Vanhojen tanssikurssi (LI7)

Tavoite: Opiskelija tutustuu tanssikulttuuriin ja oppii tanssimaan vanhoja ja uudempiakin tansseja. Yhtenä kurssin tavoitteista on vanhojen tanssitapahtuman toteuttaminen sekä yhteis- ja ryhmätyötaitojen vahvistuminen.

Sisältö: Kurssilla harjoitellaan perinteisiä ja uudempiakin vanhoja tansseja. Kurssin aikana valmistellaan tanssiesityksiä vanhojen tanssitapahtumaan.

Kurssi arvioidaan suoritusmerkinnällä (S/H).

## Valtakunnalliset soveltavat kurssit

### Liikunnan lukiodiplomi (LILD4)

Kurssin tavoitteena on, että opiskelija antaa erityisen näytön lukioaikaisesta osaamisestaan ja harrastuneisuudestaan liikunnassa. Liikunnan lukiodiplomin tavoitteena on, että opiskelija pohtii monipuolisesti liikunnan merkitystä elämässään samalla kehittäen fyysistä toimintakykyään, liikunnallista erityisosaamistaan, harrastuneisuuttaan ja yhteistyökykyjään. Kurssin keskeisiä sisältöjä ovat liikunnan osioiden lisäksi liikunnallisen tutkielman sekä portfolion tekeminen. Liikunnan lukiodiplomi muodostuu liikuntakykyisyyden, liikuntatietojen, erityisosaamisen, harrastuneisuuden ja yhteistyötaitojen sekä portfolion muodossa tehtävän itsearvioinnin muodostamasta kokonaisuudesta.

**Liikunnan lukiodiplomikurssi suoritetaan suurimmaksi osin itsenäisenä työskentelynä. Opinnot sijoittuvat useamman vuoden ajalle. Suositeltava aloitusajankohta on lukio-opintojen alkaessa.**

**Edellytyksenä liikuntadiplomin suorittamiselle on se, että opiskelija suorittaa vähintään viisi liikuntakurssia, joista diplomikurssi voi olla viides.**

**Opiskelija saa liikuntadiplomin suorittamisesta erillisen todistuksen lukion päättötodistuksen liitteeksi.**

**Diplomi koostuu seuraavista osa-alueista:**

* **Liikuntakykyisyys: Mitataan erilaisilla testeillä**
* **Liikuntatiedot: Opiskelija laatii tutkielman opettajan antamien ohjeiden mukaan.**
* **Erityisosaaminen: Opiskelijan valitseman lajin näyttökoe**
* **Harrastuneisuus ja yhteistyötaidot: Arvioidaan opiskelijan pitkäjänteistä ja monipuolista liikunnan harrastamista sekä toimintaa ryhmissä.**
* **Portfolio: Opiskelija pitää omaa liikuntapäiväkirjaa, jossa kuvataan osallistumista koulun liikuntakursseille. Portfolio sisältää myös oman taito- ja kuntotason seuraamista, pohdintaa ja itsearviointia.**
* **Lisätietoja liikuntadiplomista löytyy Opetushallituksen sivuilta. (www.edu.fi)**

# MUSIIKKI

Musiikkia on valittava lukioaikana vähintään yksi kurssi. Jos valitset yhden musiikin kurssin, on sinun valittava vähintään kaksi kuvaamataidon kurssia.

## Pakolliset kurssit

### Kurssi 1. Musiikki ja minä (MU1)

Kurssin tavoitteena on, että opiskelija löytää omat roolinsa musiikin käyttäjänä musiikin alueella. Osallistumalla musiikilliseen toimintaan hän saa kokemuksia musisoinnista, syventää omaa osaamistaan ja pohtii asemaansa musiikin kuuntelijana, tulkitsijana, tekijänä ja kulttuuripalvelujen käyttäjänä. Omakohtaisen musiikkisuhteen kautta opiskelija ymmärtää musiikin merkityksiä elämässä ja ihmisten välisessä vuorovaikutuksessa. Kurssilla tutustutaan opiskelijoiden omaan ja muuhun paikalliseen musiikkitoimintaan. Opiskelija tekee kirjoitelman aiheesta minä ja musiikki.

Opiskelija kehittää äänenkäyttöään ja soittotaitoaan musiikillisen ajattelun ja ilmaisun välineenä. Kurssilla syvennetään musiikin ja **musiikkikäsitteiden** tuntemusta käytännön musisoinnin avulla. Opiskelija oppii tarkkailemaan ääniympäristöään ja perehtyy kuulonhuoltoon.

### Kurssi 2. Moniääninen Suomi (MU2)

Kurssin tavoitteena on, että opiskelija oppii tuntemaan suomalaista ja ulkolaista populaarikulttuuria ja vahvistaa omaa kulttuurista identiteettiään. Opiskelija tutkii erilaisia Suomessa esiintyviä musiikkikulttuureja ja niiden sisäisiä osakulttuureja sekä oppii ymmärtämään niiden taustatekijöitä, kehitystä ja olennaisia piirteitä. Kurssin toteuttamisessa otetaan myös huomioon, että suomalaiset musiikkikulttuurit ovat osa eurooppalaista ja globaalia musiikkimaailmaa.

Opiskelussa käytetään monipuolisia työtapoja, erityisesti musisointia ja kuuntelua. **Musisoitaessa** kiinnitetään huomiota oman taiteellisen ilmaisun sekä kuuntelu- ja vuorovaikutustaitojen kehittämiseen. **Musiikkiohjelmistoon** valitaan eri musiikinlajeja populaari- ja taidemusiikista.

## Valtakunnalliset syventävät kurssit

### Kurssi 3. Ovet auki musiikille (MU3)

Kurssin tavoitteena on, että opiskelija oppii tuntemaan itselleen uusia musiikinlajeja, musiikkityylejä ja -kulttuureja sekä ymmärtää musiikin kulttuurisidonnaisuutta. Hän tarkastelee eri musiikkikulttuurien käytäntöjen samankaltaisuutta tai erilaisuutta ja oppii ymmärtämään, miten jokainen kulttuuri määrittelee itse oman käsityksensä musiikista. Kurssilla tutustutaan syvällisesti joihinkinmusiikinlajeihin tai musiikkikulttuureihin. Opiskelija kehittää **soitto ja laulutaitoaan ja kykyä** hankkia ja käsitellä tietoa. Kurssin voi suorittaa myös projektina.

### Kurssi 4. Musiikki viestii ja vaikuttaa (MU4)

Kurssin tavoitteena on, että opiskelija tutustuu musiikin käyttöön ja vaikutusmahdollisuuksiin eri taidemuodoissa, monimediaisissa tieto- ja viestintäympäristöissäsekä yhteiskunnassa. Opiskelija tutkii musiikin yhteyttä tekstiin, kuvaan ja liikkeeseen ja perehtyy tarkemmin musiikin käyttötapoihin esimerkiksi elokuvassa, näyttämöllä, joukkoviestimissä tai verkkoympäristöissä muutaman rajatun näytteen avulla. Sisältöjen tarkastelussa painottuu pyrkimys kokonaisuuksien ymmärtämiseen. Musiikin vaikuttavuutta tutkitaan analysoimalla olemassa olevaa materiaalia tai tuottamalla sitä itse.

## Koulukohtaiset soveltavat kurssit

### Kurssi 5. Musiikkiprojekti (MU5)

Kurssilla opiskelija oppii suunnittelemaan ja toteuttamaan ryhmässä tai itsenäisesti musiikillisen kokonaisuuden, jossa hän käyttää aiemmin hankkimiaan tietoja ja taitoja. Kyseessä voi olla esimerkiksi pienimuotoinen konsertti, ohjelmaa koulun juhliin tai taiteidenvälinen projekti. Kurssi arvioidaan numeroarvosanoin.

### Kurssi 6. Musisointikurssi (MU6)

Syvennetään ja laajennetaan opittuja soitto- ja laulutaitoja. musisoidaan tuttujen laulujen parissa sekä harjoitellaan uutta, monipuolista ohjelmistoa ryhmäläisten valmiudet huomioon ottaen. Kurssin suoritukseksi käy myös musiikkikoulun 3/3-kurssitutkinnon suoritus jossain soittimessa tai 2/2-kurssitutkinnon suoritus laulussa**.** Laulajat harjoittelevat myös äänissä laulamista. Kurssi arvioidaan suoritusmerkinnällä (S/H).

### Kurssi 7. Musiikkia omin sävelin ja sanoin (MU7)

Kurssilla harjoitellaan omien sävellysten ja sanoitusten tekemistä. Kurssilla voidaan työskennellä myös ryhmissä. Tarkoitus on järjestää omien sävellysten konsertti.

Sanoituksissa käytetään suomen kieltä. Kurssi arvioidaan suoritusmerkinnällä (S/H).

Kurssin suorittaminen itsenäisesti vaatii viiden oman sävellyksen ja sanoituksen tekemistä joko esitettynä tai nuotinnettuna. Kurssi voidaan myös katsoa suoritetuksi, mikäli opiskelija on saanut konservatorion musiikkikoulun päättötodistuksen ja pyytää todistuksella musiikkiopintojen hyväksilukemista lukio-opintoihin. Molemmissa tapauksissa kurssi arvioidaan samalla tavalla kuin edellä.

## Valtakunnaliset soveltavat kurssit

### Musiikin lukiodiplomi (MULD6)

Kurssin tavoitteena on, että opiskelija antaa lukioaikanaan näytön musiikillisesta erityisosaamisestaan ja erityisestä harrastuneisuudestaan musiikissa. Opiskelija osoittaa musiikillista osaamistaan ja harrastuneisuuttaan valmistamalla musiikin taidollista ja tiedollista hallintaa osoittavan projektin tai kokoamalla näytesalkun lukioaikaisista musiikkiopinnoistaan ja ‑toiminnastaan. Musiikin lukiodiplomin voi toteuttaa joko yksin tai ryhmän jäsenenä. Kurssin keskeiset sisällöt perustuvat musiikin lukiodiplomin erilaisiin toteutustapoihin ja osa-alueisiin. Musiikin lukiodiplomi muodostuu neljästä osasta, jotka ovat opiskelijan musiikillinen omaelämäkerta, musiikkiprojekti tai musiikillinen näytesalkku, yhteenveto ja arvioitsijoiden lausunto.

KURSSIEN ARVIOINNISTA

Kaikki pakolliset ja syventävät kurssit arvostellaan **numeroarvosanalla.** Mikäli kuitenkin suoritat vain ensimmäisen pakollisen kurssin, voit halutessasi ottaa päättötodistukseen siitä suoritusmerkinnän. Soveltavista kursseista annetaan suoritusmerkintä.

# KUVATAIDE

Kuvataidetta on valittava vähintään yksi kurssi. Jos valitset yhden kurssin kuvataidetta, on sinun valittava vähintään kaksi kurssia musiikkia. Kaikissa kuvataiteen kursseissa on materiaalimaksu.

## Pakolliset kurssit

### Kurssi 1. Kuvat ja kulttuurit (KU1)

* omat kuvat identiteettien rakentajina, kulttuurisen moninaisuuden ilmentäjinä ja kulttuuriperinnön uudistajina
* vaikuttaminen omissa ja muiden kuvissa, taiteessa, mediassa ja muissa ympäristöissä
* erilaiset käsitykset taiteesta ja muusta visuaalisesta kulttuurista
* kuvataiteen käsitteistö, kuvatyypit ja kuvastot
* kuvalliset, sanalliset ja muut kuvatulkinnan keinot
* taiteen, median ja muun visuaalisen kulttuurin ajankohtaiset ilmiöt

### Kurssi 2. Muotoillut ja rakennetut ympäristöt (KU2)

* ympäristön kuvakulttuurit identiteettien rakentajina ja kulttuuriperinnön uudistajina
* luonto, rakennettu ympäristö, muotoilu, tuotteistaminen, palvelut, mediaympäristöt ja virtuaalimaailmat kuvallisen tuottamisen lähtökohtana
* ympäristön suunnittelun ja muotoilun käsitteistö ja kuvastot
* ympäristön kuvakulttuurien tulkinnan keinot
* luonnon, arkkitehtuurin ja muotoilun ajankohtaiset ilmiöt

## Valtakunnalliset syventävät kurssit

### Kurssi 3. Osallisena mediassa (KU3)

* mediakulttuurit identiteettien rakentajina ja kulttuuriperinnön uudistajina
* median sisällöt, tuotteet, palvelut, ilmiöt ja ympäristöt kuvallisen tuottamisen lähtökohtana
* median käsitteistö, kuvatyypit ja kuvastot
* mediaesitysten tulkinnan keinot
* median ajankohtaiset ilmiöt ja kysymykset

### Kurssi 4. Taiteen monet maailmat (KU4)

* taiteen maailmat identiteettien rakentajina, kulttuurisen moninaisuuden ilmentäjinä ja kulttuuriperinnön uudistajina
* eri aikoina, eri ympäristöissä ja eri kulttuureissa tuotettu kuvataide
* kuvataiteen käsitteistö, kuvatyypit ja kuvastot
* kuvalliset, sanalliset ja muut taiteen tulkinnan keinot
* taiteen ajankohtaiset ilmiöt ja kysymykse

## Koulukohtaiset soveltavat kurssit

### Kurssi 5. Piirustus, maalaus, grafiikka (Pi-Ma-Gra) (KU5)

Syvennytään kurssin ajaksi yhteiseen teemaan. Kuvantekemisen perusta; klassinen piirustus ja maalaus sekä grafiikka ovat oleellinen osa kuvallista itseilmaisua. Tällä kurssilla perehdytään perinteisiin kuvantekemisen tapoihin ja taidehistorian keskeisimpien mestareiden tuotantoon. Suoritusmerkintä.

### Kurssi 6. Savipaja, sormet savessa (plastinen sommittelu) (KU6)

Keskitytään monipuolisesti muotoilun ja rakentelun erilaisiin tekniikoihin ja materiaaleihin (savi, kipsi, massat jne.). Tutustutaan taidehistorian merkittävimpien kuvanveistäjien tuotantoon. Valmistetaan käyttö- ja koriste-esineitä, voidaan toteuttaa myös ryhmätyöprojekteja. Suoritusmerkintä.

## Valtakunnalliset soveltavat kurssit

### Lukiodiplomikurssi (KULD2)

Kurssilla suoritetaan lukiodiplomi kuvataiteesta ja kurssi on suunnattu erityisesti kuvataiteen jatko-opintoja suunnitteleville opiskelijoille. Opinnäytetyö tehdään valtakunnallisten ohjeiden ja tehtävien mukaan. Ohjaava opettaja ja ulkopuolinen arvioitsija arvioivat työt arvosana-asteikolla 1-5. Siitä saa erillisen todistuksen. Opiskelijalla pitää olla väh. 4 kuvataidekurssia suoritettuna ennen kurssille osallistumista.

# OPINTO-OHJAUS

## Pakolliset kurssit

### Kurssi 1. Minä opiskelijana (OP1)

* opiskelu- ja tiedonhankintataidot, oppimaan oppiminen
* lukio-opintojen ja ylioppilastutkinnon suunnittelu; henkilökohtainen opiskelusuunnitelma ja ylioppilastutkintosuunnitelma
* jatko-opintojen pohtiminen ja ammatillinen suuntautuminen; jatko-opinto- ja urasuunnitelma
* itsetuntemus ja sen kehittäminen
* elämänhallintataidot
* oman oppimisen arviointi
* jatko-opintoihin ja tulevaisuuden suunnitteluun liittyvät tietolähteet, sähköiset ohjauspalvelut ja hakujärjestelmät
* työelämään sekä toisen ja korkea-asteen koulutuspaikkoihin tutustuminen
* lukio-opintojen kannalta kulloinkin ajankohtaiset asiat

### Kurssi 2. Jatko-opinnot ja työelämä (OP2)

* jatko-opintomahdollisuudet Suomessa ja ulkomailla
* työelämätietous, muuttuva ja monimuotoinen työelämä
* yrittäjyys
* työelämä- ja työnhakutaidot
* työelämään sekä jatko-opintoihin tutustuminen
* jatko-opintojen ja tulevaisuuden suunnittelu, jatko-opintoihin hakeutuminen
* henkilökohtaisen opiskelusuunnitelman, ylioppilastutkintosuunnitelman sekä jatko-opinto- ja urasuunnitelman päivittäminen
* lukio-opintojen kannalta kulloinkin ajankohtaiset asiat

## Koulukohtainen soveltava kurssi

### Kurssi 3. Minä lukio-opiskelija (1/2 kurssia) (OP3)

Kurssi toteutetaan ensimmäisen lukiovuoden alussa tiiviinä pakettina. Kurssin aikana oppilaiden kanssa kartoitetaan heidän mahdollisia ongelmakohtiaan lukio-opiskelua silmällä pitäen, opiskellaan eri aineiden vaatimia opiskelutekniikoita ja perehdytään lukio-opiskeluun. Kurssilla käydään läpi myös opiskelua helpottavia menetelmiä liittyen muistitekniikoihin, stressiin ja rentoutumistekniikoihin.

# TEEMAOPINNOT

Teemaopinnot ovat eri tiedonaloja yhdistäviä opintoja. Ne eheyttävät opetusta ja kehittävät opiskelijoiden taitoja hahmottaa ja ymmärtää yksittäistä oppiainetta laajempia kokonaisuuksia. Teemaopintojen keskeisenä tehtävänä on tarjota mahdollisuuksia usean eri oppiaineen tietojen ja taitojen yhdistämiseen ja soveltamiseen. Teemaopintojen tavoitteet ja sisällöt tarkennetaan ja konkretisoidaan opetussuunnitelmassa.

**Opetuksen tavoitteet**

Teemaopintojen tavoitteena on, että opiskelija

· rohkaistuu etsimään eri tieteen- ja taiteenalojen keskeisten käsitteiden ja näkökulmien välisiä yhteyksiä ja muodostaa niiden pohjalta kokonaisuuksia

· hahmottaa ongelmia, ilmiöitä tai kysymyksiä sekä innostuu etsimään niihin ratkaisuja yksin ja yhteistyössä muiden kanssa

· hyödyntää eri aloilta hankkimiaan tietoja ja taitoja

· hakee informaatiota eri lähteistä ja arvioi tietolähteiden luotettavuutta

· soveltaa osaamistaan ja kehittää tieto- ja viestintäteknologisia taitojaan käytännön toiminnassa

· työskentelee tavoitteellisesti ja toimii rakentavasti ryhmän jäsenenä.

**Arviointi**

Teemaopintojen arviointi perustuu opiskelijan taitoihin hakea tietoa, arvioida ja soveltaa sitä sekä tuottaa luotettavien lähteiden pohjalta jäsentyneitä kokonaisuuksia. Olennaisia arvioinnin kohteita ovat opiskelijan taidot arvioida kriittisesti tietolähteitä sekä ymmärtää eri tietojen ja taitojen välisiä yhteyksiä. Työskentelyn arviointi kohdistuu sen tavoitteellisuuteen ja suunnitelmallisuuteen. Opiskelijoille annetaan ohjaavaa palautetta myös vuorovaikutus- ja yhteistyötaidoista sekä työvälineiden käytöstä. Teemaopintojen arvioinnissa käytetään monipuolisia arviointimenetelmiä.

## Valtakunnalliset syventävät kurssit

### 1. Monitieteinen ajattelu (TO1)

Kurssin tavoitteena on tarjota tilaisuuksia ajattelun taitojen kehittämiseen laaja-alaisesti ja oppiainerajat ylittävästi. Opiskelijat oppivat hahmottamaan eri tieteen- ja taiteenalojen välisiä yhteyksiä sekä niiden keskeisten periaatteiden ja käsitteiden vuorovaikutusta yhtä tiedonalaa laajemmissa kokonaisuuksissa. Kurssin aikana opiskelijat kehittävät kriittistä ja luovaa ajatteluaan itsenäisesti ja yhteistoiminnassa muiden kanssa. He analysoivat ja arvioivat erilaisia käsitejärjestelmiä ja näkökulmia ja käyttävät niitä johtopäätösten ja ratkaisujen tekemiseen. Kurssin keskeiset sisällöt valitaan vähintään kahdesta eri oppiaineesta tai aihekokonaisuudesta.

### 2. Tutkiva työskentely teknologialla (TO2)

Tieto- ja viestintäteknologian kurssin tavoitteena on, että opiskelija suunnittelee, toteuttaa ja esittää yksin tai yhteistyössä muiden opiskelijoiden kanssa johonkin ilmiöön tai aihepiiriin liittyvän dokumentoidun projektin, tutkielman, keksinnön tai muun tuotoksen. Samalla hän kehittää osaamistaan tieto- ja viestintäteknologiassa. Lisäksi tavoitteena on, että opiskelija saa tilaisuuksia oppiainerajat ylittävään työskentelyyn ja yhteistyöhön. Kurssin keskeisillä sisällöillä on yhteys kahden tai useamman eri oppiaineen tietoihin ja taitoihin sekä aihekokonaisuuksiin.

### 3. Osaaminen arjessa (TO3)

Vapaaehtoistoiminnan, työelämän, liikennekasvatuksen tai kansainvälisen toiminnan kurssilla opiskelija saa tilaisuuksia tietojensa ja taitojensa soveltamiseen käytännön työtehtävissä ja tilanteissa. Tarkoituksena on vahvistaa opiskelijoiden koulussa hankkiman osaamisen ja arkielämän välistä yhteyttä. Kurssin tavoitteena on, että opiskelija oppii ymmärtämään yhteiskunnan toimintaperiaatteita ja kehittää työelämässä tarvittavaa osaamista koulun ulkopuolisissa toimintaympäristöissä. Hän saa mahdollisuuksien mukaan tilaisuuksia osaamisensa syventämiseen myös kansainvälisessä yhteistyössä. Opiskelijalle voidaan lukea hyväksi kokonaan tai osin kurssin tavoitteiden ja sisältöjen mukainen muualla hankittu osaaminen.

KOULUKOHTAISET SOVELTAVAT OPPIAINEET

# ILMAISUTAITO

## Koulukohtaiset soveltavat kurssit

### Kurssi 1. Ilmaisutaidon peruskurssi - minä ryhmän jäsenenä (IT1)

Kurssilla tehdään perusharjoituksia, joiden tavoitteena on etsiä omia ilmaisuvaroja ja kasvattaa rohkeutta heittäytyä esiintymistilanteeseen. Opiskellaan hyvän ilmapiirin luomista ja opitaan näkemään, kuinka ryhmä voi tukea yksilöä löytämään omat vahvuudet. Kurssilla käytetään teatterin tekemisen tekniikoita esim. improvisaatiota. Kurssi antaa valmiuksia teatterin tekemisiin, mutta on luonnollisesti tarkoitettu muillekin kuin näyttelemisestä kiinnostuneille.

Arviointi suoritusmerkinnällä (S/H).

### Kurssi 2. Tehdään teatteria - ryhmä ja teatteri (IT2)

Kurssilla syvennetään teatterin tekemistä käytännön työskentelyn kautta. Teemme kurssilla erilaisia esityksiä. Tämä tarjoaa opiskelijalle mahdollisuuden oppia esityksen tekemisen eri vaiheita ja draamallisen jännitteen luomisen periaatteita.

Arviointi suoritusmerkinnällä.

# TIETOTEKNIIKKA

## Koulukohtaiset soveltavat kurssit

### Kurssi 1. Tietokone työvälineenä (AT1)

Kurssi antaa perustiedot koulun tietokonelaitteistosta ja työvälineohjelmista. Tutustutaan tietokoneen rakenteeseen, käyttöjärjestelmään, koulun verkkoon ja tulostamisiin. Pääsisältönä on kuitenkin sähköisten kokeiden ja yo-kirjoitusten käyttöjärjestelmään ja ohjelmistoihin tutustuminen.

Arviointi suoritusmerkinnällä (S/H).

### Kurssi 2. Tiedonhallinta (AT2)

Kurssilla opetellaan taulukkolaskennan hyötykäyttöä. Tarkoitus on oppia tekemään käyttökelpoisia taulukkolaskentasovelluksia, joissa hyödynnetään mm. makroja. Kurssiin kuuluu harjoitustyö. Kurssista voi olla koe.

Arviointi suoritusmerkinnällä (S/H).

### Kurssi 3. Ohjelmoinnin perusteet (AT3)

Kurssilla opiskellaan ohjelmoinnin perusteita alkeista lähtien ja pyritään oppimaan ohjelman kokoamisessa tarvittavat perusrakenteet. Kurssilla opetellaan tekemään yksinkertaisia ohjelmia. Kurssista on koe tai harjoitustyö.

Arviointi suoritusmerkinnällä (S/H).

### Kurssi 4. Tietoverkot työvälineenä (AT4)

Kurssilla tutustutaan tietoverkkojen alkeisiin ja WWW:n peruskäyttöön, kuten sähköpostiin, tiedonhakuun ja tietoturvaan. Kurssin aikana harjoitellaan tekemään omia kotisivuja. Kurssiin kuuluu harjoitustyö.

Arviointi suoritusmerkinnällä (S/H).

### Kurssi 5. Media-kurssi (AT5)

Kurssilla tutustutaan tietokoneella esitettävän diaesityksen valmistamiseen. Lisäksi kurssilla harjoitellaan valokuvan ja videon käsittelyä tietokoneella. Kurssista on harjoitustyö.

Arviointi suoritusmerkinnällä (S/H).

### Kurssi 6. WWW-sovellukset (AT6)

Kurssilla tutustutaan tekniikoihin ja periaatteisiin jotka liittyvät WWW-sovelluksen rakentamiseen. Kurssilla käsitellään myös muita WWW-sovelluksen suunnittelussa huomioitavia asioita, kuten tietoturvaa ja sovelluksen integroimista taustajärjestelmiin.

Kurssin aikana harjoitellaan WWW-alustalla toimivien sovellusten tekemistä Javascriptillä, PHP:llä tai muulla vastaavalla ohjelmointikielellä.

Kurssista on harjoitustyö.

Arviointi suoritusmerkinnällä (S/H).

# KOTITALOUS

## Koulukohtaiset soveltavat kurssit

### Kurssi 1. Pienelläkin rahalla elät pitkään (KO1)

Kurssin tavoitteena on edistää opiskelijan arjenhallintataitojen kehittymistä yhdessä ja yksin ryhmän kanssa tietoja hankkien ja yhdessä harjoitellen . Kurssin sisältönä mm. helppoja, terveellisiä ja taloudellisia aterioita sekä leivontaa. Jotain juhlavampaa kohtuullisella budjetilla. Vinkkejä oman elämän kodinhoidollisiin tehtäviin ja oman taloudenhoidon aihepiireihin. Kurssi on maksullinen.

Arviointi suoritusmerkinnällä (S/H).

### Kurssi 2. Ruoanvalmistusta arkeen ja juhlaan (KO2)

Kurssin tavoitteena on tukea opiskelijan tietojen hankinnan kehittymistä ja taitojen lisääntymistä kotitalouden eri osa-aloilla. Aiheina esim. monipuolinen arkiruoka, juhla-aterioita ja kansainväliseen ruokakulttuuriin tutustumista. Kurssi on maksullinen.

Arviointi suoritusmerkinnällä (S/H).

### Kurssi 3. Hygieniapassi-kurssi (KO3)

Kurssin tavoitteena on antaa riittävät elintarvikealan hygieniaosaamisen perustiedot, jonka avulla opiskelija on valmis suorittamaan virallisen hygieniapassitestin valitsemallaan tavalla koulun ulkopuolella. Opiskelija vastaa testin kuluista itse.

Kurssi on luonteeltaan pääosin teoriaopiskelua itsenäisesti ja ryhmässä. Pyritään järjestämään vierailu elintarvikealan yrityksiin paikkakunnalla.

Arviointi suoritusmerkinnällä (S/H).

Kurssi 4. **Lukiodiplomiin liittyvä tietokonepohjainen teoriakurssi (KO4)**

Kurssin tavoitteena on täydentää opiskelijan kodin talouteen ja kodinhoitoon liittyvien aihepiirien osaamista itsenäisesti tietoja hankkien annettujen tehtävien avulla.

Arviointi suoritusmerkinnällä (S/H). Omalla ajalla tehtävän kurssin suorituksesta sovittava opettajan kanssa etukäteen.

## Valtakunnalliset soveltavat kurssit

### Lukiodiplomikurssi (KOLD1)

Kurssin tavoitteena on, että opiskelija antaa erityisen näytön lukioaikaisesta osaamisestaan ja harrastuneisuudestaan kotitaloudessa. Kotitalouden lukiodiplomin tavoitteena on vuorovaikutteinen toiminta, yhteisöllinen tiedon rakentaminen ja osaamisen jakaminen, tutkiva ja soveltava opiskelu sekä työskentelyn arviointi. Kurssin keskeiset sisällöt perustuvat opiskelijan valitsemaan teemaan, tehtäväideaan ja suunnittelu- ja toteutusprosessiin. Kotitalouden lukiodiplomi muodostuu lukiodiplomityöstä, esseestä ja portfoliosta.

**Kotitalouden lukiodiplomi sisältää 2 kurssia ja diplomikurssin. Suorittamisesta on sovittava opettajan kanssa etukäteen.Opiskelija voi käyttää hyväkseen myös muualla suorittamiaan kotitaloudenkursseja. Lukiodiplomia varten kaikilta kursseilta on tehtävä oppimispäiväkirjaa. Lukiodiplomikurssi on yhden kurssin laajuinen. Se toteutetaan koulun valitsemana ajankohtana itsenäisenä työnä. Kurssin aikana opiskelija tekee valitsemaansa teemaan liittyen lukiodiplomityön, johon liittyy portfolio, sisältäen työsuunnitelman ja työpäiväkirjan sekä esseen kirjoittaminen. Opiskelija kokoaa portfolioon prosessiin liittyvän aineiston ja myös edeltävät kotitalousalan lukio-opinnot.**

KOTITALOUDEN KURSSIEN ARVIOINTI

Kurssilta annetaan suoritusarviointi (S), joka edellyttää kursseilla aktiivista työskentelyä ja osallistumista sekä annettujen kirjallisten töiden suorittamista hyväksyttävästi.

Lukiodiplomin suoritusohjeet ovat valtakunnalliset ja vuosittain tarkistettavat internetistä.

# KÄSITYÖ

## Koulukohtaiset soveltavat kurssit

### Kurssi 1. MInun käsityötaitoni (KS1) Tekninen käsityö

Kurssin tavoitteena on syventää ja soveltaa erilaisia käsityötaitoja, kehittää käsityöllistä ajattelua ja toteuttaa oman estetiikan mukaisia suunnitelmia kokonaisessa käsityöprosessissa.

Kurssilla pyritään järjestämään vierailu tai vierailijoita paikkakunnan yrityksiin tai tekemään monipuolista yhteistyötä käsityön tekijöiden kanssa.

Kurssisuoritukseen vaadittavat portfoliot, harjoitus- ja kurssityöt tulee paluttaa ennen kurssisuorituksen saamista. Kurssisuoritukseen vaadittavat työt sovitaan erikseen kurssin alussa. Käsityöluokan teoria ja perehdytys on pakollinen.

Kurssi on maksullinen.

Arviointi suoritusmerkintänä (S/H).

### Kurssi 2. Ajatuksesta tuotteeksi (KS2) Tekninen käsityö

Kurssin tavoitteena on tarkastella käsityötä ilmiönä arkielämässä ja kulttuurissa. Kurssilla toteutetaan kokonainen käsityöprosessi, jossa yhdistyy valitun ilmiön tutkielma osaksi omaa suunnittelua ja harjoitustyötä.

Kurssisuoritukseen vaadittavat portfolio, joka sisältää tutkielman. harjoitus- ja kurssityöt tulee palauttaa ennen kurssisuorituksen saamista. Kurssisuoritukseen vaadittavat työt sovitaan erikseen kurssin alussa. Käsityöluokan teoria ja perehdytys on pakollinen.

Kurssi on maksullinen.

Arviointi suoritusmerkintänä (S/H).

## Valtakunnalliset soveltavat kurssit

### Käsityön lukiodiplomi (KÄLD3)

Kurssin tavoitteena on, että opiskelija antaa erityisen näytön lukioaikaisesta osaamisestaan ja harrastuneisuudestaan käsityössä. Käsityön lukiodiplomin tavoitteena on, että opiskelija kehittää osaamistaan laadukkaiden käsityötuotteiden omaehtoisessa suunnittelussa, valmistuksessa sekä osaamisen arvioinnissa. Kurssin keskeiset sisällöt perustuvat opiskelijan valitsemaan tehtävään, ideaan ja suunnittelu- ja valmistusprosessiin sekä niiden itsearviointiin. Käsityön lukiodiplomi muodostuu käsityötuotteesta tai käsityöteoksesta sekä sen suunnittelu- ja valmistusprosessia ja itsearviointia kuvaavasta portfoliosta.

**Käsityön lukiodiplomin suoritetaan Opetushallituksen ohjeiden mukaisesti http://www.edu.fi/lukiodiplomit/kasityon\_lukiodiplomi.**

**Opiskelija tekee lukiodiplomin valitsemastaan valtakunnallisesta aiheesta itsenäisesti, mutta valvotusti.**

**Erityistä: Käsityön lukiodiplomin suoritusoikeus on niillä lukion opiskelijoilla, jotka ovat suorittaneen kaksi lukiokäsityön kurssia ennen diplomikurssia. Lukiodiplomikurssista järjestetään informaatiotilaisuus edellisen lukuvuoden toukokuussa.**